Za 24 sata 11 Poljaka umrlo od hladnoće\nponedeljak, 27 januar 2014 11:21\nŽestoki udar zime koji je Poljsku pogodio već početkom januara, donio je prve žrtve mrazeva, a između subote i nedjelje od smrzavanja je umrlo 11 ljudi, saopštio je Centar za bezbjednost pri poljskoj vladi.\nU subotu veče temperatura se spuštala i do 20 stepeni ispod nule, a žrtve, uglavnom beskućnici, podlegli su mrazu u raznim krajevima Poljske – od Pomeranije na sjeveru, preko Podlaskog vojvodstva na istoku do Donje Šlezije na jugu.\nBroj žrtava u posljednja 24 časa povećao je “tihi ubica”, odnosno ugljen monoksid, gas bez mirisa iz neispravnih peći i grejnih instalacija, od koga je jedan čovjek umro u Potkarpatskom vojvodstvu.\nSnijeg i mraz otežali su znatno drumski saobraćaj, a na puteve širom Poljske izašlo je juče 1.000 vozila za održavanje puteva, koji raščišsćavaju snijeg i posipaju saobraćajnice.\nNakon haosa prethodne sedmice sa zamrzlom električnom mrežom i vodovima, željeznički saobraćaj sada se odvija normalno.


Beograđanka i BIGZ vraćaju svoj prvobitni sjaj i ponovo postaju arhitektonski simboli srpske prestonice\nMarera Properties: Beograđanka i BIGZ vraćaju svoj prvobitni sjaj i ponovo postaju arhitektonski simboli srpske prestonice\nBeograd, 30. avgust 2021. godine\nMarera Properties je kompanija koja se bavi akvizicijom, razvojem, iznajmljivanjem i upravljanjem nekretninama komercijalne namene. Bogat portfolio čine kancelarijski, maloprodajni i industrijski objekti na prestižnim lokacijama širom zemlje. Od starih, zanemarenih komercijalnih objekata njihov tim stručnjaka stvara moderna i funkcionalna radna okruženja, koja su istovremeno i ukras grada u kojem se nalaze. Tako su, na primer, od zgrade u kojoj se nekada nalazila fabrika Beko, napravili savremen poslovni objekat Kalemegdan Biznis Centar koji je oplemenio takozvani Donji Dorćol i udahnuo mu novu energiju zahvaljujući dve hiljade ljudi koji sada tu rade.\nI dok sa nestrpljenjem iščekujemo kako će izgledati čuvena Palata Beograd, ali i zgrada BIGZ-a, delo arhitekte Dragiše Brašovana, ispred Marera Properties o tekućim projektima razgovaramo sa Bojanom Ljubičićem, direktorom sektora za upravljanje kancelarijskim prostorom.\nAkvizicijom Beograđanke i BIGZ-a privukli ste pažnju šire javnosti, a stiče se utisak da ste fokusirani na simbole prestonice. Zašto baš ovi objekti i koji je vaš cilj u vezi sa tim zdanjima?\n„Palata Beograd i zgrada BIGZ-a su ne samo simboli Beograda, već imaju izuzetan kulturno istorijski značaj. Podsetio bih da su obe zgrade, svaka na svoj način, u vreme izgradnje pomerale granice arhitektonskih i tehnoloških dostignuća. Palata Beograd je bila prva ’pametna’ zgrada, čuvena i po tome što je bila najviša na celom Balkanu. BIGZ je proglašen spomenikom kulture kao vanvremenski klasik srpske moderne arhitekture. Međutim, imajući u vidu da je Beograđanka sagrađena pre više od 50 godina, a BIGZ pre više od 80, činjenica je da je vreme učinilo svoje i da su obe zgrade u izvesnoj meri podlegle teretu vremena. Cilj nam je da im vratimo prvobitni sjaj i da ponovo pomeraju granice savremenih tokova.“\nKakva je budućnost tih objekata, koja će im biti namena i da li ćete menjati njihovu spoljašnjost?\n„Marera Properties je nakon akvizicija pomenutih nekretnina prvenstveno pristupila pripremi projekta sveobuhvatne rekonstrukcije obe zgrade. Renoviranje Beograđanke je u punom jeku i plan nam je da se kompletni radovi završe početkom naredne godine. BIGZ je, sa druge strane, u inicijalnoj fazi raščišćavanja terena i cilj nam je da bude stavljen u funkciju do kraja 2022. godine. Obe zgrade biće pretvorene u savremene, multifunkcionalne biznis centre, sa modernim, prostranim, udobnim i prijatnim radnim prostorima. Spoljašnjost će ostati u celini očuvana – ali i osvežena. Naime, na obe zgrade će biti urađena rekonstrukcija fasade i zamena stakala, a biće postavljeno i noćno osvetljenje što će omogućiti obema zgradama da budu vidljive noću iz praktično bilo kog dela prestonice.“\nKoju novinu biste istakli kao značajnu za ove projekte?\n„Bitno je istaći da prilikom rekonstrukcije primenjujemo poslednje svetske trendove - u građevini, tehnologiji i arhitekturi. Jedno od možda najatraktivnijih rešenja koje ćemo primeniti na zgradi Palate Beograd i inovacija koja se prvi put primenjuje kod nas, jesu prostrane parkovske površine koje gradimo na terasama na petom i šestom spratu. Ljudi koji budu radili u ovim prostorijama neosporno će poželeti da u suvom centru grada uživaju u pravim parkovima i to na svojim terasama.“\nNekadašnja zgrada fabrike Beko danas je svetli primer projektnih kapaciteta Vaše kompanije u Beogradu. Kakvi su Vaši utisci o tom projektu?\n„Kalemegdan Biznis Centar je prvi primer iz našeg portfolija uspešno završene rekonstrukcije zgrade koja predstavlja spomenik kulture i nalazi se pod zaštitom države. Stanovnici glavnog grada se sigurno sećaju da je nekadašnja zgrada fabrike Beko godinama stajala pusta i oronula, a danas je to savremen biznis centar koji se prostire na više od 20.000 kvadratnih metara, i u kome svakodnevno boravi i radi više od dve hiljade ljudi.“\nZa Marera Properties je šira javnost saznala prikom kupovine Beograđanke i BIGZ-a. Kažite nam nešto više o kompaniji, njenom nastanku, razvoju i ciljevima.\n„Marera Properties je relativno mlada kompanija - osnovana je 2009. godine. Do sada smo razvili portfolio čija vrednost iznosi više od 145 miliona evra, što nas svrstava među najveće investitore na tržištu nekretnina Srbije. Portfolio kompanije čini više od 200.000 m² kancelarijskih, maloprodajnih i industrijskih objekata širom zemlje. Poseban fokus nam je na kancelarijskim prostorima na istaknutim lokacijama u samom centru Beograda, poput Kalemegdan Biznis Centra, BIGZ-a i Palate Beograd.“


Tako je i najpoznatiji Srbin u svetu, Novak Đoković, je za britanski „Telegraf„ objavio svojih deset pravila u borbi protiv korona virusa prirodnim putem.\n7. Razne vrste čajeva i svežeg bilja su uvek dobrodošli. Pogotovo Rtanjski čaj i čaj od hibiskusa, prenosi „Alo„.\n10. Što više se smejte, uživajte u muzici koja vas ispunjava i čini srećnim. Budite okružen dragim ljudima sa kojima osećati veliko prisustvo ljubavi, blagostanja i radosti, prenosi Hello!\n3 kilograma manje za tri dana: Dijeta sa jogurtom koja topi\nTags: imunitetNovak Đokovićvirus Korona


Kadeti ponovo opravdali očekivanja\n17/09/2018 17/09/2018 Elvira Spajić kajak, kajak kanu klub bečej, olimpijske nade\nEkipno i pojedinačno Prvenstvo Srbije u kajaku i kanuu za sve kategorije održano je u Beogradu na Savskom jezeru od 30. avgusta do 2. septembra, gde je učestvovalo više od 600 takmičara iz 26 domaćih klubova. Na programu je bila 161 trka u konkurenciji pionira, kadeta, juniora i seniora, a u generalnom plasmanu najuspešniji klub bio je Zorka iz Šapca, ispred Tarketa iz Bačke Palanke i novosadske Vojvodine, dok su takmičari Kajak kanu kluba Bečej zauzeli osmo mesto u konkurenciji 22 kluba.\nPrema očekivanjima naš proslavljeni „olimpijac“ Marko Tomićević se okitio titulom Prvaka Srbije u K-1 na 500 metara, gde je njegov kolega iz reprezentacije Marko Novaković bio četvrti, dok je Luka Stojkov zauzeo deveto mesto. Marko Tomićević i Luka Stojkov su osvojili srebrnu medalju u K-2 na 500 metara, dok je Marko Novaković, koji nastupa za zemunski Zmaj, osvojio zlatnu medalju u K-1 na 200 metara.\nOdlična nastup na ovom Prvenstvu ostvarili su kadeti našeg kluba koji su osvojili najviše medalja od svih selekcija KKK Bečej, pa su zasučeno zauzeli treće mesto u Srbiji. Titulom najboljih u državi okitili su se Aleksandar Hadnađev i Miloš Stojkov u K-2 na 500 metara, dok su na duplo dužoj deonici osvojili srebrno odličje. Srebrnu medalju osvojio je Miloš Stojkov i u K-1 na 200 metara, gde je Marko Mišković zauzeo osmo mesto, a na drugi stepenik pobedničkog postolja se popeo i četverac našeg kluba u sastavu Marko Mišković, Ljubomir Grčić, Aleksandar Hadnađev i Nemanja Grčić koji je u trci na 500 metara stigao drugi do cilja.\nLjubomiru Grčiću je pripala bronza u K-1 na 1.000 metara, kao i dvojcu koji su činile Ljubica Ikadinović i Dejana Kekić u trkama na 500 i 1.000 metara.\nLjubomir Grčić je bio četvrti u K-1 na 500 metara, gde je Marko Mišković zauzeo osmo mesto, dok je Dejana Kekić bila sedma u K-1 na 1.000 metara.\nZlatnu medalju u juniorkoj konkurenciji osvojio je četverac koji su činili Lazar Reljić, Miodrag Ikadinović, Aleksandar Hadnađev i Miloš Stojkov u trci na 500 metara, dok su se srebrom okitile Dejana Kekić i Ljubica Ikadinović u K-2 na 1.000 metara. Dejana Kekić je u K-1 na 1.000 metara zauzela peto mesto, a isti plasman je ostvarila i u paru sa Ljubicom Ikadinović u K-2 na 500 metara. Miodrag Ikadinović je bio šesti u K-1 na 1.000 metara, kao i Lazar Reljić na duplo kraćoj deonici gde je Ikadinović zauzeo sedmo mesto, dok je Lazar Reljić bio osmi u K-1 na 200 metara.\nNemanja Grčić je u konkurenciji pionira zauzeo šesta mesta u disciplinama K-1 na 500 i 1.000 metara, a priliku da se oproba sa najboljim pionirima Srbije dobio je i minikajakaš Masimo Števin koji je bio osmi u trci na 1.000 metara, odnosno deveti na duplo kraćoj deonici.\nStojkov, Grčić i Hadnađevna „Olimpijskim nadama“\nOvog vikenda se u Poljskom Poznanju održava tradicionalna regata pod nazivom „Olimpijske nade“ koja se u kajakaškom svetu naziva nezvanično prvenstvo Sveta za takmičare do 17 godina starosti.\nSelektor reprezentacije Srbije Bora Sibinkić je u Poljsku poveo 13 devojaka i 23 mladića koji će braniti boje naše zemlje na ovom takmičenju. Među njima se nalaze i trojica članova Kakak kanu kluba Bečej Miloš Stojkov, Ljubomir Grčić i Aleksandar Hadnađev. Stojkov će se takmičiti u K-1 na 500 metara i u K-2 na 200 metara u paru sa Đorđem Antonijevićem iz BSK-a iz Borče, Ljubomir Grčić će nastupiti u K-1 na 1.000 metara, dok će Aleksandar Hadnađev sa Milanom Zvekićem iz zrenjaninskog Begeja veslati u K-2 na 1.000 metara.\n← Novosti iz Bačkog Petrovog Sela\nObaveštenje o sprovođenju tretmana suzbijanja krpelja na teritoriji opštine Bečej →


RRDS-PRRR – Podrška ruralnom i regionalnom razvoju u Republici Srbiji\nKonferencija “Teritorijalna kohezija i ravnomerni razvoj”\nNa konferenciji “Teritorijalna kohezija i ravnomerni razvoj”, koju zajednički organizuju Srpska asocijacija regionalnih razvojnih agencija – SARRA i projekat “Podrška ruralnom i regionalnom razvoju u Republici Srbiji”, koji podržava Vlada Švajcarske, biće održana 17. aprila 2019. godine u Beogradu.\nKoheziona politika predstavlja glavnu investicionu politiku Evropske unije, koja doprinosi stvaranju novih radnih mesta, poboljšanju kvaliteta života građana i povećanju ukupnog ekonomskog razvoja kako država članica, tako i EU u celini. Ona je takođe izraz solidarnosti, s obzirom da se podrška usmerava na manje razvijene regione i države članice EU – sa ciljem da se osnaži ekonomska, socijalna i teritorijalna kohezija Unije.\nNa konferenciji će o perspektivama i instrumentima teritorijalne kohezije govoriti predstavnici Ministarstva za evropske integracije, međunarodni eksperti, kao i predstavnici dve nacionalne asocijacije – Asocijacije regionalnih razvojnih agencija – SARRA i Stalne konferencije gradova i opština.\nIskustva EU će predstaviti i zamenik direktora Evropske asocijacije razvojnih agencija – EURADA, g. Esteban Pelajo, i tom prilikom će biti potpisan i memorandum o pristupanju Srpske asocijacije regionalnih razvojnih agencija EURADA-i.\nMaterijale sa konferencije pogledajte ovde.


Loša sistematizacija dodatno usporava saobraćaj - Dnevni list Danas\n0Piše: G. Vlaović 10. jula 2017. 13.00\nDragan Ranđelović, predsednik Sindikata železničara Srbije kaže za Danas da odlazak uz otpremnine predstavlja problem koji se odražava na kvalitet saobraćajnih usluga koje pruža železnica. – Naš kategoričan stav, koji smo ponovili više puta je da ne postoje viškovi kada je reč o službama nadležnim za funkcionisanje saobraćaja. Prema tome, insistiranje na odlasku uz otpremnine je prema našem mišljenju pogrešno. Kada je pak reč o zaposlenima u administraciji u nekim njenim delovima zaista postoje viškovi, ali se sa druge strane neki suočavaju i sa akutnim nedostatkom kadrova. Faktički to znači da ni u administraciji generalno gledano ne postoje viškovi jer bi se preraspodelom zaposlenih popunio manjak u onim delovima gde postoji i eliminisao višak i onima gde ga ima – objašnjava Ranđelović. Prema njegovim rečima sistematizacija radnih mesta koja je rađena je potpuno pogrešna i neprecizna. – Ta analiza je rađena kao da je reč o nekoj tehnološki naprednoj železničkoj kompaniji kakve postoje u Evropskoj uniji. Međutim, ona se nikako ne može šematski preneti na srpske železnice koje u tehnološkom smislu znatno zaostaju. Drugim rečima, moraju se uvažiti specifičnosti Železnice Srbije. Smanjenje broja zaposlenih u izvršnim službama dovodi samo do toga da se usporava i onako spor saobraćaj – navodi Ranđelović. On dodaje da zbog te sporosti neki građani izbegavaju da putuju železnicom a ako saobraćaj bude dodatno usporen to se negativno može odraziti i na one putnike koji su joj ostali „verni. – Nova sistematizacija je potpuno nelogična i stvara uslove za dodatno usporavanje rada. Promera radi, sistematizacija je propisala da tamo gde treba da rade dvojica otpravnika vozova radi samo jedan. Isto tako nelogično je da jedan šef koordinira rad više železničkih stanica. Pa da ima „super moći“ on nije u stanju da ih sve obiđe i iskontroliše da li se sve odvija na propisan način. Ako do kraja godine zaista ode 80 odsto zaposlenih u izvršnim službama železnički saobraćaj u Srbiji neće uspeti da se izbori sa najvećom boljkom a to je sporost – poručuje Ranđelović. On dodaje da ipak treba naglasiti i to da je manji broj radnika primljen u izvršne službe u toku ove godine ali da je ta cifra suviše mala u odnosu na broj zaposlenih koji odlazi uz otpremnine.\nSaša Stanojević, predsednik Sindikata „Sloga“ Železnice Srbije, kaže za Danas da je osnovni problem što sa srpskih železnica odlaze ljudi direktno uključeni u funkcionisanje saobraćaja što može dovesti i do ugrožavanja njegovog bezbednog odvijanja. – Mi smo kao sindikat u više navrata upozoravali na to, pisali pismo nadležnima ali nikakvog efekta nije bilo. Isto tako smo ukazali da sa železnica odlaze uglavnom ljudi iz izvršnih službi što se na kraju i pokazalo da je tačno. U izvršnim službama ne postoje viškovi zaposlenih i prevremenog odlaska u penziju tu ne bi smelo da bude. Viškove treba tražiti u administraciji gde su se ljudi zapošljavali po partijskoj liniji a nikako među mašinovođama, otpravnicima vozova, kontrolorima ispravnosti kola i drugima od kojih zavisi nesmetano funkcionisanje železničkog saobraćaja – zaključuje naš sagovornik.\nekonomija, zeleznice srbijeBeograd


Kratki BIO kamin Delta 3 cena, cene Srbija, prodaja Beograd Novi Sad Niš\nKratki BIO kamin Delta 3 cene\nEPonuda nije internet prodavnica već Vam omogućava da brzo i lako nađete Kratki BIO kamin Delta 3 po najjeftinijoj ceni. Naš cilj je da kupci budu što bolje informisani o ponudi Kratki BIO kamin Delta 3 na tržištu Srbije. Vrlo lako nalazite željeni proizvod za kategoriju Kamini cene, ne morate da lutate od sajta do sajta za Kratki Kamini, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Kratki BIO kamin Delta 3 sa PRODAVCEM. EPonuda ne može da garantuje potpunu tačnost specifikacije i slika za Kratki BIO kamin Delta 3. Pre kupovine, podatke za Kratki BIO kamin Delta 3 proverite na sajtu PROIZVOĐAČA.


Srbija i BiH u vrhu zemalja po broju odlaska visokoobrazovanih ljudi\nSrbija i BiH su po “odlivu mozgova”, odnosno procentu odlaska studenata i visokoobrazovanih kadrova u inozemstvo, četvrta i peta najgora zemlja u svijetu, pokazao je zadnji izvještaj Svjetskog ekonomskog foruma (WEF).\nPrema toj analizi, BiH je smještena na 140. mjesto, Srbija na 141 od 144 rangirane zemlje svijeta, a iza njih se nalaze samo Burundi, Haiti i Alžir.\nU Internacionalnoj organizaciji za migracije (IOM) ranije su ukazali da bh. građani najčešće emigriraju zbog posla i studiranja, a da su glavne destinacije u potrazi za boljom platom Slovenija, Italija i Njemačka.\nPored informatičara, najveći odliv visokoobrazovanih kadrova bilježi se u zdravstvu, pa je tako samo RS za nepune tri godine napustilo više od 340 ljekara i specijalista.\nIzvještaj Svjetskog ekonomskog foruma pokazao je da vlastite visokoobrazovane kadrove najviše cijene Švicarska, Singapur, Katar, Velika Britanija i SAD.\nOd zemalja regiona najmanji “odliv mozgova” bilježi Crna Gora, koja je zauzela 60. mjesto na globalnoj ljestvici, ispred Slovenije na 83, Albanije na 96, Hrvatske 126, Bugarske 128, Makedonije 135, Rumunije 136, Moldavije 137. i pomenute Srbije koja zauzima 141. mjesto od ukupno 144 rangirane zemlje svijeta.


Deca izbeglice bez pratnje izložena ogromnom riziku na Balkanu – www.azil.rs\nInternational Rescue Committee je humanitarna organizacija koja radi u 40 zemalja sveta i posvećena je pružanju podrške ljudima čiji su životi i sredstva za život uništeni sukobima i prirodnim katastrofama – da prežive, oporave se i preuzmu odgovornost za svoju budućnost. IRC predvodi konzorcijum partnera koji obezbeđuje smeštaj i usluge zaštite, te podržava porodični smeštaj najranjivije dece, uključujući razdvojenu decu i maloletnike bez roditeljske pratnje koji se već duže vreme nalaze u Grčkoj, Srbiji i drugim zemljama duž balkanske rute. Više informacija o radu IRC-a na prostoru Balkana možete pronaći ovde: www.rescue.org/Serbia\nSave the Children od početka izbegličke krize radi u Grčkoj, Srbiji, Makedoniji i Hrvatskoj kako bi obezbedila podršku deci izbeglicama i migrantima. Posebnu pažnju posvećuje najranjivijima, među kojima su razdvojena deca i deca bez pratnje. Radeći sa iskusnim lokalnim partnerima Save the Children deci pruža direktnu podršku u centrima za pomoć i smeštaj izbeglica i migranata, a pomoć pruža i onima van centara. Takođe sarađuje sa vladama zemalja duž balkanske rute na izgradnji i poboljšanju već postojećih zvaničnih sistema podrške za decu izbeglice i migrante. Više informacija o radu organizacije Save the Children možete pronaći ovde: www.savethechildren.net\nStudije slučaja na engleskom jeziku mogu se pronaci na ovom linku.


Traže smjenu urednika BHRT-a zbog odnosa prema genocidu u Srebrenici » pressing.ba\nTraže smjenu urednika BHRT-a zbog odnosa prema genocidu u Srebrenici\nSmjenu Marka Radoja, urednika Informativnog programa na BHRT-u traži Sindikat ove medijske kuće, zbog prekoračenja ovlaštenja kada je u pitanju obilježavanje godišnjice genocida u Srebrenici.\n12.07.2018 u 11:58\n- Bez obzira na teške uvjete rada, neuplaćene doprinose i sve ostale probleme sa kojima se susreću, radnici BHRT-a su besprijekorno uradili program iz Srebrenice, a dodatno uz to i program u vezi sa SP u Rusiji, kako bismo našim pretplatnicima omogućili kvalitetan program. Mišljenja smo da jedna osoba, ma ko to bio, nema pravo svojim neovlaštenim postupcima baciti pod noge sav trud koji su uložili radnici BHRT-a - piše u saopćenju Sindikata.\n- Dok urednik IP-a BHT1 smatra da je osnovni postulat novinarstva neutralnost, SSR u BHRT-u smatra da je osnovni postulat novinarstva objektivnost, a presude međunarodnih sudova bi trebale predstavljati objektivan stav za jedan javni servis. Jedino od čega javni servis mora biti nezavisan je utjecaj političkih partija, pogotovo u predizborno vrijeme - navode iz Sindikata.\n- Izražavamo podršku našim članovima koji nisu željeli izvršiti naredbu (skinuti sa revera Srebrenički cvijet) koja je protiv svih novinarskih postulata i ukoliko zbog svog profesionalnog stava budu trpili bilo kakve posljedice, Samostalni sindikat radnika u BHRT-u će biti uz njih i odgovoriti na adekvatan način - saopćeno je u obraćanju Samostalnog sindikata radnika u BHRT-u.


Nacionalni suverenitet i ekonomska globalizacija Institutional repository of Institut of Social Sciences in Belgrade\nNacionalni suverenitet i ekonomska globalizacija\nMDokmanovic_Globalizacija.pdf - Published Version\nOfficial URL: http://www.idn.org.rs/biblioteka/Globalizacija%20i...\nU globalizovanoj ekonomiji države se sve više ekonomski otvaraju u očekivanju da će integrisanjem nacionalne privrede u globalno tržište podstaći ekonomski razvoj. Ovo ekonomsko otvaranje uključuje uklanjanje zakonskih prepreka koje sputavaju nesmetano kretanje finansijskog kapitala, kao i uvođenje mera za privlačenje stranih investicija. Države se time otvaraju ulasku i uticaju transnacionalnih korporacija i stranih finansijskih institucija na domaće politike. Posledica toga je da države gube deo svoje suverenosti i moć da kontrolišu svoju ekonomiju i korišćenje prirodnih bogatstava. Predmet ovog rada je razmatranje mogućih odgovora države na ove izazove. Zaključujem da rešenje nije ni u odricanju od nacionalnog suvereniteta ni u autarkiji, već u vođenju promišljene politike otvorenosti prema globalnom tržištu, koja nužno mora biti ograničena očuvanjem ekonomskog suvereniteta i vitalnih interesa države i njenih građana. Cilj rada je doprinese razumevanju značaja očuvanja nacionalnog suvereniteta u eri ekonomske globalizacije.\nnacionalni suverenitet, ekonomski suverenitet, nacionalni interesi, vitalni interesi građana, korporativni globalizam, slobodno tržište, transnacionalne korporacije


Ministarstvo finansija - Poreska uprava - Filijala Kruševac, u postupku prinudne naplate javnih prihoda iz pokretne imovine poreskog obveznika DOO „MINAK PROM“ iz Parčina, opština Aleksandrovac, PIB: 107992323, Matični broj: 20911786, po rešenju broj: 052-433-06-08896/2018 od 30.05.2018. godine, na osnovu člana 99 i člana 104 Zakona o poreskom postupku i poreskoj administraciji ("Sl. Glasnik RS" br. 80/2002 ... 30/2018.) donosi:\nI Prvo ponovljeno ročište drugi put za prodaju pokretne imovine putem usmenog javnog nadmetanja za sledeću imovinu:\n2. Pelinkovac gorki 24 x 535,00 dinara\n3. Vino Vranac 1/1 126 x 148,00 dinara\n4. Vino MEĐAŠ crni 0,75 23 x 343,00 dinara\n5. Koncentrat kupina kg 1.000 x 300,00=300.000,00 dinara\nProdaja će se održati dana 23.11. 2018. godine sa početkom u 12 časova u prostorijama Filijale Kruševac u Kruševcu, Trg Despota Stefana br. 2 na drugom spratu u kancelariji br. 23.\n6. Vrednost robe postignuta prodajom akciznih proizvoda predstavlja poresku osnovicu za obračun PDV.\nU skladu sa Zakonom o akcizama („Sl. glasnik RS“ br. 108/16) obveznik akcize je kupac akciznih proizvoda oduzetih u postupku prinudne naplate a koje prodaje državni organ. Kupac akciznih proizvoda dužan je da poresku prijavu za obračun akcize (član 22a. stav 2), podnese u roku od 15 dana po isteku meseca za taj mesec. Takođe obveznik akcize je dužan da obračunatu akcizu uplati najkasnije poslednjeg dana u mesecu za iznos obračunat od 1. do 15. dana u mesecu, najkasnije 15. dana u mesecu za iznos obračunat od 16. do kraja prethodnog meseca.\n7. Kupac najbolji ponuđač je dužan da cenu po kojoj mu je prodata pokretna stvar uvećanu za 20% PDV, odnosno 10% za pokretnu stvar pod rednim brojem 5. uplati u roku od 8 dana od dana zaključenja usmenog javnog nadmetanja kada mu je dostavljen zapisnik o prodaji. Ako kupac u navedenom roku ne uplati cenu, prodaja se oglašava nevažećom a kupac gubi pravo na povraćaj položenog depozita i ne može biti ponuđač u daljem postupku prodaje te stvari.


Zoran Radojičić Borko Puškić Milan Parezanović Radomir Mandić Ivan Božić Milutin Ilić Nikola Ninić Uglješa Bulatović Aleksandar Vasiljević Saša Novaković\nIzvor: GrO Dveri Vranje\nPonedeljak, 18.06.2018 19:37\nUjedinjena opozicija u Vranju pozvala je građane u široku koaliciju kako bi se promenila aktuelna vlast čiji je stožer SNS zajedno sa socijalistima i ostalim svojim partnerima.\nOpozicione stranke u Vranju pokrenule su, pod inicijativom građana, peticiju za smenu gradonačelnika i kompletne gradske vlasti, uvođenje prinudne uprave i raspisivanje vanrednih lokalnih izbora. Građanima su deljeni leci sa spiskom nekih od razloga zbog kojih je neophodna hitna smena gradonačelnika i gradskog veća u Vranju.\nGradski odbori Dveri, Narodne stranke, DS, SDS, PSG i Dosta je bilo, počeli su za vikend prikupljanje potpisa građana Vranja za održavanje vanrednih lokalnih izbora.\nDve godine rada lokalne vlasti svode se na obećanja da će se u gradu bolje živeti, a umesto toga imamo samo nagomilane probleme i otuđenje vlasti od birača, kao i probleme u svim sektorima života grada od funkcionisanja lokalnih javnih preduzeća do stanja u gradskom budžetu. Problem predstavlja i partijsko zapošljavanje, nepotizam i korupcija, što centralnu opštinu Pčinjskog okruga marginalizuje u odnosu na druge delove Srbije.\nVremena za čekanje više nema jer ova vlast je potrošila sve kredite kod građana i zato je u ime budućnosti svih Vranjanaca pokrenuta ova akcija.\nOvo je prvi zajednički nastup opozicionih stranaka u Vranju u poslednjih nekoliko godina, a svakako prvi od pobede SNS-a na lokalnim izborima 2016. godine kada su preuzeli vlast od, do tada, neprikosnovenih socijalista. SPS je sada u vladajućoj koaliciji sa naprednjacima, a na osnovu sporazuma koji važi na republičkom nivou.\nGradska organizacija Dveri u Vranju\nLokalne vestiVranjeopozicijavanredni izbori


PERPARIM KRYEZIU: Priština nije obaviještena da se nastavlja dijalog – Portal Luca\nPERPARIM KRYEZIU: Priština nije obaviještena da se nastavlja dijalog\nAleksandar Vučić i Žozep Borelj Foto:EPA-EFE/Virginia Mayo\nNakon što je visoki predstavnik Evropske unije za spoljnu politiku i bezbjsednost, Žozep Borelj danas najavio da će do nastavka dijaloga između Beograda i Prištine doći 11. maja, iz Prištine stiže reakcija. Kosovska vlada o tome nije obavještena i nije dobila poziv, oglasio se večeras portparol kosovske vlade, Perparim Krueziu (Perparim Kryeziu).\n„Kancelarija premijera nije dobila nijedan poziv ili obavještenje za sastanak Kosova i Srbije 11. maja. Možda je ovo bila ideja ili čak dogovor sa Beogradom, ali ne i sa nama“, napisao je Krueziu na Fejsbuku.\nKaže da „datumi, mjesta i dnevni red sastanaka“ imaju smisla u slučaju da postoji dogovor, „a ne kada se jednostrano nameću“, prenosi Kossev.\nKrueziu je potvrdio da kosovski premijer Aljbin Kurti, sjutra putuje u Brisel, navevši da će sa njim otići i potpredsjednik premijera Besnik Bisljimi (Besnik Bislimi) i ministarka spoljnih poslova Donika Gervala – Švarc (Donika Gërvalla-Schwarz).\nPrištinska delegacija će tokom dvodnevne posjjete imati više bilateralnih sastanka sa predstavnicima evropskih institucija i šefom belgijske vlade.\nSa dolaskom prištinske delegacije u Brisel, predsjednik Srbije, Aleksandar Vučić, napušta prijestonicu EU.\nOn je juče i danas prisustvovao seriji sastanaka sa predstavnicima Evropske unije sa kojima je razgovarao o putu Srbije ka EU, ali i nastavku dijaloga Beograda i Prištine.\nNakon najave da će 11. maja doći do nastavka dijaloga, Vučić je poručio da srpska delegacija dolazi u dobroj vjeri i da se nada da će naići na otvorena vrata za razgovore o „važnim rešenjima, pre svega očuvanju stabilnosti i mira, zatim i kompromisnim rešenjima – za dugotrajni mir na Balkanu“.\nZa srpsku delegaciju je važno da vidi zahtjeve Albanaca, kazao je Vučić, ali i dodao da Srbija nema nikakve zahtjeve, osim jednog i „normalnog – da bude ispunjeno sve što smo dogovorili“.


Iz beležnice za emisiju 12.02.2010. - Miloš Ćirić - Peščanik\nIz beležnice za emisiju 12.02.2010.\nOko 80 odsto novih vlasnika koji su kupili društveno preduzeće na aukciji ili tenderu žalilo se Agenciji za privatizaciju zbog lažiranih podataka navedenih u prospektu za prodaju.\nDušan Belanović, direktor informativne službe Agencije, za Danas kaže da su najčešće lažirana dugovanja firmi, pa se kupci suočavaju sa obavezama većim od planiranih.\nČesto su sakrivena izvršna rešenja u sudskim postupcima, imovina najčešće nije uknjižena, a neposredno pred prodaju radnicima se povećavaju plate koje kasnije postaju veliki teret za novog vlasnika.\nDo sada niko nije osuđen zbog navođenja lažnih podataka o stanju preduzeća prilikom prodaje.\nU Srbiji trenutno oko 100.000 zaposlenih građana ne prima platu. Savez samostalnih sindikata Srbije za takvo stanje krivi državu i Agenciju za privatizaciju, jer nijedna od nadležnih institucija nije vodila računa o tome kome se prodaju firme, već je jedino bila važna cena.\nU Srbiji je prošle godine bilo više od 80 štrajkova, dok ih je već u prvih mesec i po dana 2010. bilo više od deset.\nOd 2002. privatizovano je oko 2.500 preduzeća, čija je ukupna prodajna cena 2,9 milijarde evra. Raskinuto je 27 odsto, odnosno više od 500 kupoprodajnih ugovora.\nGrađani Srbije plaćaju 7.000 evra mesečno za iznajmljivanje stana Zorici Tomić, ambasadorki Srbije u UNESKO-u čije je sedište u Parizu. U ministarstvu spoljnih poslova kažu da je to u skladu i sa zakonom i sa tržišnim uslovima u Parizu.\nU ministarstvu još kažu da ambasadorka Tomić živi u dupleksu od 240 kvadrata u elitnom delu Pariza, a „cena zakupa pokriva opremu (nameštaj), kao i troškove u vezi sa uslugama za sve stanare zgrade (održavanje lifta, zajedničke troškove, troškove vode, centralnog grejanja isl).“\nPrema rezultatima terenskog istraživanja koje je krajem januara 2010. sproveo Medijum Galup, za Demokratsku stranku bi na parlamentarnim izborima glasalo nešto više od 30 odsto, a za Srpsku naprednu stranku promil manje od tog procenta.\nSlede radikali sa oko 8 odsto, socijalisti sa nešto manje od 7 i DSS sa nešto više od 6 procenata podrške. Liberalno-demokratsku partiju podržava nešto više od 4 odsto birača, a po oko 3 odsto imaju PUPS i G17 plus.\nNa referendumu bi se za pristupanje EU izjasnilo 62 odsto građana Srbije, protiv bi bilo 20 odsto, a 16 odsto građana je neodlučno. Protiv ulaska u NATO je 61 odsto, za je 20, a neodlučno je 19 odsto građana.\nLDP u saopštenju povodom rezultata istraživanja „sa zadovoljstvom i podsmehom prihvata rezultate agencije Medijum Galup koja je apsolutni šampion u promašajima među istraživačima“.\nDirektor SPO Aleksandar Jugović kaže da „naručena istraživanja javnog mnenja ne prestaju da budu deo najjeftinije političke borbe“ jer u ovom istraživanju jedino SPO nije ponuđen kao politička partija za koju bi građani mogli da glasaju.\nOvih dana u eparhiju raško-prizrensku stigla je komisija svetog arhijerejskog sinoda kako bi preispitala finansijsko-materijalno poslovanje eparhije i vladike Artemija.\nTo nije prvi put da SPC ispituje poslovanje vladike Artemija. 2006. sinod je uputio komisiju da ispita da li je u Artemijevoj eparhiji bilo pranja novca, ali istraga nije sprovedena do kraja zbog bolesti patrijarha.\nU manastir Gračanica ovih dana stigla je komisija sinoda koju predvode mitropolit Amfilohije i vladika Grigorije, koji je poznat po tome što je predvodio proces protiv dvojice aktivista civilnog društva iz Trebinja 2009. Tada je, po prvi put u istoriji, crkveni sud osudio svetovna lica i ekskomunicirao ih iz crkvene zajednice, jer su u javnost izneli podatke o umešanosti vladike Grigorija u nezakonite privatizacije državnih preduzeća.\nKomisija sinoda je tražila dokumenta o poslovanju eparhije, između ostalog i podatke o saradnji vladike Artemija sa građevinskom firmom Rade neimar.\nVladika Artemije je prethodno u pisanoj formi objasnio koliko je primljeno sredstava i kako su raspoređivana „u muci rođenim i odanim duhovnim čedima”. Eparhija godišnje inkasira preko pola miliona evra državnog novca.\nPrema pisanju medija, Artemije mesečno zarađuje 144.000 dinara, dok sveštenici po enklavama rade za 9.600 dinara mesečno.\nArtemije je u januaru oštro kritikovao Borisa Tadića zbog njegove nenajavljene posete manastiru Dečani. U pismu Tadiću, Artemije kaže: Predsedniče, nemamo ništa protiv da svako, pa i vi, posećuje naše manastire, ali je neprimereno da vi, kao predsednik to činite bez informisanja, najave i pitanja nas kao domaćina svih manastira u Eparhiji raško-prizrenskoj. Još najavljujete da ćete tako i ubuduće činiti.\nArtemije je više puta predsednika Borisa Tadića, ministra odbrane Dragana Šutanovca i ministra spoljnih poslova optuživao za izdaju, jer nisu poslali vojsku na Kosovo kada je Priština proglasila nezavisnost.\nPozivao je SPC da se svrsta uz DSS i SRS, a državu da kupi najsavršenije borbene sisteme od Rusije. Političkoj eliti je savetovao da uputi poziv Rusiji da uspostavi vojno prisustvo u Srbiji i pošalje dobrovoljce.\nPostoje ozbiljne indicije da vladika Artemije stoji iza građevinske kompanije Rade neimar d.o.o. koja se nezakonito bavila poslovima obnove manastira na Kosovu.\nPrema istraživanjima B92 Artemije je Vojislavu Koštunici nudio da za 100 miliona dinara radi na obnovi crkava na Kosovu. On je želeo da posluje i sa državnim firmama; postoje navodi da je i Telekom Srbija angažovala firmu Rade neimar za postavljanje optičkih kablova, a da je bivšem ministru Velimiru Iliću Artemije nudio poslovnu saradnju u izgradnji montažnih kuća na Kosovu.\nIzvođenje na pravi put\nDuhovno-rehabililtacioni centar Crna reka u kome se koriste metode srednjovekovnog zlostavljanja kao terapija u lečenju narkomana i dalje radi pod blagoslovom vladike Artemija.\nU maju prošle godine u javnost su dospeli snimci mučenja i prebijanja štićenika u centru Crna reka, a dvojica saradnika centra osuđeni su za silovanje i mučenje štićenika.\nEpiskop Artemije se oglušio o poziv Sinoda SPC da zatvori centar u Crnoj reci, smenio je upravnika protojereja Branislava Peranovića, zatim ga imenovao za eparhijskog savetnika za borbu protiv narkomanije, a na mesto upravnika centra postavio sveštenika Dejana Jakovljevića koji je izjavio: Mnoge od njih batine su spasle, danas su normalni ljudi koji nam pomažu da druge izlečimo.\nHidrocentrala u Mileševi\nVladika mileševski Filaret nedavno je najavio da će uskoro početi izgradnja hidrocentrale u neposrednoj blizini manastira Mileševa. On kaže da su stručnjaci izračunali da je vraćanje uloženih para moguće već posle dve godine eksploatacije, a da će se posle toga godišnje ostvarivati prihod od „oko pola miliona evra“.\nPre nekoliko godina u okolini Mileševe, koja se nalazi pod zaštitom Zavoda za zaštitu spomenika kulture, Filaret je napravio veliki ribnjak, a našlo se mesta i za spomenik „žrtvama komunističkog terora“.\nFilaret je, između ostalog, poznat po javnom izražavanju podrške optuženima za ratne zločine i štrajku glađu na srpsko-crnogorskoj granici, kada su mu crnogorske vlasti zabranile ulazak u Crnu Goru jer se nalazi na listi osumnjičenih za pomaganje haškim optuženicima.\nOn je u manastiru Kumanica pružio utočište i monahu Ilarionu, svešteniku SPC osuđenom za pedofiliju, a široku popularnost stekao je devedesetih godina na ratištima u Hrvatskoj i Bosni.\nPošto je izabran za episkopa mileševskog i čuvara groba Svetog Save i freske Belog anđela, na poklon od Vojislava Šešelja dobio je džip pajero. Šešelja i džip dočekala je zvonjava u Mileševi, koja je predviđena za dolazak srpskog patrijarha.\nJoš iz svoje zemunske faze, Filaret je povezan sa predstavnicima organizovanog kriminala. Izjavljivao je da su ga Milorad Ulemek Legija i Dušan Spasojević posećivali u manastiru Mileševa, a prilikom jedne posete su sestrinstvu poklonili veš mašinu.\nDva dana pre izbora novog patrijarha, misleći da je u pitanju talent contest u kome će publika imati odlučujući uticaj na izbor pobednika, mitropolit Amfilohije Radović na Adi Cinganliji je, uz pomoć operskog pevača Olivera Njega izveo kompoziciju Ječam žnjela kosovka devojka. To se očigledno nije dopalo Svetom Duhu.\nYoutube – Bogojavljenje 2010.\nPripremio Miloš Ćirić\nIntelektualac u kampanji\nIzbori ili šuma


Srbija : Moguće nove mere zbog Korone\nKako prenosi Sputnik, Srđa Janković, imunolog dečije klinike u Tiršovoj, rekao je da epidemija Korona virusa nije još uvek završena.\n„Broj novozaraženih se održava na prilično stabilnom nivou već nekoliko dana, što govori o potencijalu za dalje širenje korona virusa, koji treba da sprečimo da bismo epidemiju priveli kraju“, istakao je za državnu televiziju Janković.\nNa pitanje da li je moguće ponovno uvođenje policijskog časa, Janković je odgovorio da je to u ovom trenutku ekstremno malo verovatno, čak i isključeno, ali da nisu isključene selektivne mere i određene vrste obaveza koje bi bile sprovođenje i zakonski.\n„Još ništa nije razmatrano, ali ako situacija nastavi da se pogoršava, sigurno je da je negde preporuku moguće pojačati kao obavezu“, istakao je Janković.\nU slučaju da ste u Srbiji i prilikom testiranja se utvrdi da ste zaraženi Korona virusom morate ostati u kućnoj izolaciji četrnaest dana ili ako imate težu klinilku sliku onda vas hospitalizuju.


Vesti dana - Strana 544\nPredsednik Aleksandar Vučić najavio je da će Srbija reagovati na ozbiljan, odgovoran i odlučan način ako dođe do referenduma o ujedinjenju Kosova sa Albanijom.\nSrbi sa Kosova i Metohije su danas još jednom pokazali da je nesalomiva njihova rešenost da ostanu "svoji na svome", poručili su predstavnici Srba sa KiM sa skupa u Severnoj Mitrovici, održanog u znak protesta zbog jučerašnjeg upada specijalnih je...\nVučić: Vojska će braniti narod ako dođe do ozbiljnijih napada, pobedićemo\nPredsednik Srbije Aleksandar Vučić rekao je da su u današnjoj akciji kosovske policije na severu Kosova uhapšene 23 osobe. On je rekao da će vojska Srbije braniti stanovništvo ako dođe do ozbiljnijih napada na srpski narod na Kosovu, a da će Srbij...\nU severnoj Kosovskoj Mitrovici oko 6 sati jutros začule su se sirene za uzbunu. Jedinice ROSU upale su na teritoriju sve četiri srpske opštine na severu Kosova i Metohije, javila je Radio-televizija Srbije. Predsednik Srbije, Aleksandar Vučić, nar...\nSnažan zemljotres u Peruu, koji se osetio stotinama kilometara od epicentra, srušio je veliki broj zgrada, a strahuje se da će biti žrtava.\nSastanak Vučića i Srba sa KiM\nPredsednik Aleksandar Vučić sastaje se danas sa političkim predstavnicima Srba.\nPredsednik Srbije Aleksandar Vučić izjavio je da je iznenađen saopštenjem zemalja Kvinte u kom su naveli da su izbori na severu Kosova protekli mirno, ali da nedostaci u izbornom procesu koji se odnose na pritiske na glasače, neažurirane biračke s...\nSkupština Srbije usvojila je izmene i dopune Krivičnog zakonika sa 159 glasova "za". Doživotna kazna je predviđena za teško ubistvo, silovanje, obljubu nad maloletnom osobom, trudnicom i nemoćnim licem, što je u skladu s predlogom Fondacije "Tijan...\nPredsednik Srbije Aleksandar Vučić rekao je, povodom mišljenja SPC o KiM, da nije očekivao drugi stav, da će ga poštovati.\nKriza u Persijskom zalivu: Tramp upozorava Iran\nUkoliko zvanični Teheran pokuša da uradi išta što liči na napad, mnogo će patiti, upozorio je američki predsednik Donald Tramp. Njegovi savetnici predstavili su osveženi vojni plan u slučaju ovakvog scenarija, koji podrazumeva slanje 120.000 vojni...\nU Srbiji više nema opasnosti od poplava, izjavio je načelnik Uprave za vatrogasno-spasilačke jedinice i civilnu zaštitu Sektora za vanredne situacije Goran Nikolić, i dodao da su vodostaji reka malo povećani, ali da ne mogu ugroziti ni stanovništv...


Vesti online / Sport / Fudbal / Bastija slavi: Krasić kao Džajić!\nVeliko pojačanje: Miloš Krasić na zvaničnom sajtu Sporting Bastije\nNekad je Dragan Džajić bio ljubimac Korzikanaca, a sad bi to mogao da postane Miloš Krasić. Srpski fudbaler stigao je u Bastiju na jednogodišnju pozajmicu iz Fenerbahčea.\nNekadašnji kapiten novosadske Vojvodine, zatim igrač moskovskog CSKA i Juventusa, nije uspeo da se ustali u ekipi istanbulskog kluba otkako je avgusta prošle godine stigao iz torinske "Stare dame". Prošle sezone odigrao je samo 13 ligaških utakmica od čega je sedam puta ušao u igru u drugom poluvremenu. Ove sezone nije zabeležio nijedan meč, pa je i njemu i Fenerbahčeu bilo i u interesu da do kraja prelaznog roka potražiiti novi klub gde će dobiti više prilike da pokaže kvalitet. Pominjalo se nekoliko ekipa, među njima i Olimpik iz Liona, ali je 28-godišnji Srbin na kraju završio na Korzici gde je Dragan Džajić bio ljubimac sredinom sedamdesetih godina prošlog veka.\nBastija je na svom zvaničnom sajtu predstavila Miloša Krasića kao veliko pojačanje. Ovo je prilika i za njega da se vrati na pravi put. Blistao je svojevremeno u Rusiji u dresu "armejaca", zapažen bio i prve godine u Juventusu, sakupio 46 utakmica za reprezentaciju Srbije, ali je poslednje dve sezone premalo igrao u Italiji i Turskoj.\nBastija je prošlu sezonu završila na 12. mesto u Ligi 1, a ove je u prva tri meča zabeležila jednu pobedu i dva poraza i sa tri osvojena boda nalazi se u grupi klubova od 12. do 15. mesta.\nBastija večeras od 20 časova igra na svom stadionu protiv Tuluza, čije boje brane bivši fudbaleri Crvene zvezde Pavle Ninkov i Uroš Spajić.\nFUDBAL Krasić postigao gol u ligi posle dve godine!\nFUDBAL "Stara dama" nije zainteresovana za Kolarova


Radnici Pošte održali protestnu šetnju u centru Beograda - Ozonpress :: internet portal\nTag: pošta, protest, radnici\nDva reprezentativna sindikata, pod parolom „Vratite nam oteto“, protestovala su jer su nezadovoljni zaradama i odnosom nadležnih prema radnicima.\nZa N1 kažu da su im plate loše, da nemaju osnovne uslove za rad, kao i da su nezadovoljni zbog toga što su javna preduzeća izuzeta od povećanja plata.\nPored povećanja plata, traže i isplatu dela zarada iz dobiti Pošte i poboljšanje socijalno-ekonomskog položaja.\nProtestu su se pridružili sindikati Jata, Poštanske štedionice, Železnica Srbije i Telekoma.\nTokom protesta nije bilo incidenat a saobraćaj je bio povremeno obustavljen u ulicama kojima su okupljeni šetali i protestovali.\nPodsećamo da su iz Vlade u petak saopštili da su predstavnici reprezentativnih sindikata Pošte Srbije i premijerka Ana Brnabić razgovarali i postigli dogovor o isplati zarade iz dobiti preduzeća. Međutim, sindikati za N1 kažu da uprkos tome protestuju jer im nisu ispunjeni i ostali zahtevi.\nRadnici kažu i da zameraju Vladi što sa njima stupa u pregovore tek kad se odluče za protest.\nDubioza 12/11/2017 u 21:35 Odgovorite\nHvala Bogu da neko ima sindikat.\nFantom iz Savamale 12/11/2017 u 23:28 Odgovorite\nDžabe tabanate, vi ste koalicioni plen.


Kolumne: Suprug Stanike Gligorijević: Želim da vidim snimak udesa, ma koliko strašan bio\nSuprug Stanike Gligorijević: Želim da vidim snimak udesa, ma koliko strašan bio\nTužilaštvo je trebalo da traži veću kaznu, izjavio je Velimir Gligorijević, suprug nastradale Stanike Gligorijević, komentarišući optužni predlog kojim je tužilaštvo za Dejana S. (35), vozača Zorana Babića koji je izazvao sudar vozeći 93 kilometara na čas i usmrtio Staniku, tražilo najmanje pet godina zatvora.\nDejan S. je 31. januara ove godine na naplatnoj rampi u Doljevcu, upravljajući vozilom koje je koristio v.d. direktora Koridora Srbije i funkcioner SNS Zoran Babić, izazvao tešku saobraćajnu nesreću u kojoj je poginula Stanika Gligorijević (52), iz okoline Knjaževca, a pet osoba teže i lakše povređeno.\nGligorijević je za list Danas rekao da jedino što želi je da vidi snimak sa naplatne rampe "ma koliko on strašan bio".\n"Ne znam zašto (predsednik Srbije Aleksandar) Vučić ne pušta taj snimak u javnost, kada je obećao. Bar toliko može da učini, ne vidim šta ga sprečava", rekao je Gligorijević.\nStanika Gligorijević je iza sebe ostavila dva sina, Milutina (20) i Aleksandra (18). Porodica živi u teškim materijalnim uslovima, bave se poljoprivredom a deca rade i za nadnicu.\nVelimir Gligorijević dodaje da od države ništa nisu dobili niti ih je ko od funkcionera posetio, uprkos obećanjima.\nZoran Babić je javno obećao da će posetiti porodicu tokom leta, nakon oporavka, jer je i sam bio povređen u nesreći, te da će pomoći i finansijski, ali se to nije dogodilo.\n"Nije se ni javio, a kamoli došao", kaže Gligorijević, dodajući da je i predsednik Vučić mogao da svrati, ali je to izbegao.\n"Prošao je na pedeset metara od naše kuće kada je pre mesec dana bio u Knjaževcu. Mogao je bar deci da pomogne, za mene više nije ni bitno. Oni su celo leto išli u nadnicu da bi sakupili novac da majci podignu spomenik", naveo je Gligorijević.


OŠ "Jovan Jovanovic Zmaj", Vranje\nOpšti cilj: Unapređivanje obrazovne i socijalne inkluzije kroz podizanje nivoa saradnje između OŠ i lokalnih institucija u pružanju podrške učenicima iz osetljivih grupa.\nTribina za lokalne partnere - predstavljanje dobre prakse pružanja podrške i mogućih modela uzajamne saradnje\nJednodnevna studijska poseta predstavnika zainteresovanih ustanova našoj školi dobre prakse IO.\nJavna manifestacija sa prikazivanjem predstave u kojoj učestvuju učenici iz osetljivih grupa i deljenjem promotivnog materija\nKrajnji cilj LI je jačanje kompetencija i mehanizama saradnje obrazovnih i drugih institucija opštine Vranje u pružanju dodatne podrške učenicima iz osetljivih grupa.\nVesna Stanković, školska koordinatorka lokalne akcije\nOŠ "Sonja Marinković", Subotica\nOpšti cilj: Unapređivanje obrazovne i socijalne inkluzije kroz jačanje lokalnih MIO i uspostavljanje institucionalnih mehanizama praćenja razvoja dece iz osetljivih grupa.\nSastanak predstavnika Mreže podrške grada Subotice (MPGS) i dogovor o unapređenju rada i sastanak MPGS sa ŠU radi definisanja procedura saradnje i pružanja podrške IO\nIzrada i distribucija plakata za promociju MPGS.\nSastanak MPGS i predstavnka Mreže podrške opštine Odžaci radi dogovora o saradnji\nTribina u opštini Odžaci - Predstavljanje procedura i dobre prakse koje su realizovane u Subotici\nZavršna promocija lokalne akcijei dogovor o nastavku rada.\nKrajnji cilj LI je uspostavljanje procedure kojom se učenici kojima je potrebna dodatna obrazovna podrška prate od momenta uključivanja u predškolsku ustanovu do zapošljavanja.\nBranka Bešlić, školska koordinatorka lokalne akcije\nPU “Nada Naumović“, Kragujevac\nOpšti cilj: Unapređivanje servisa za podršku roditeljima dece iz osetljivih grupa kroz podsticanje među-institucionalne saradnje i saradnju sa udruženjima roditelja i nevladinim organzacijama.\nSastanak predstavnika zdravstvenih institucija, institucija socijalne zaštite sa STIO iz dve OŠ i PU, kao i sa članovima MIO na lokalu\nZajednički sastanak svih Udruženja roditelja, Romskih NVO sa grupom roditelja dece iz osetljivih grupa koji se već nalaze u sistemu obrazovanja i vaspitanja\nZajednički sastanci Udruženja roditelja i Romskih NVO sa predstavnicima lokalnih institucija obrazovanja, zdravstva i socijalne zaštite, kao i sa lokalnim medijima.\nKrajnji cilj LI je da se kroz primere dobre prakse dođe do predloga kako da se na lokalu unapredi međuinstitucionalna saradnja i pružanje pomoći roditeljima/starateljima i definiše način kontinuiranog informisanja roditelja putem lokalnih medija.\nAnita Erić, koordinatorka lokalne akcije\nOŠ "Miroslav Antić" Čonoplja\nOpšti cilj lokalne akcije: Osnaživanje nastavnika iz srednjih škola za različite vidove podrške učenicima iz osetljivih grupa s ciljem završetka srednje škole.\nInicijalni sastanak model škole sa predstavnicima srednjih škola\nPredavanja za roditelje i učenike 7. i 8. razreda\nPosete učenika srednjim školama i susreti učenika 8. razreda sa učenicima srednjih škola različitih smerova i razreda\nIzrada plana akcije za unapređenje pripreme učenika završnih razreda, a posebno učenika iz osetljivih grupa, za odabir pravog zanimanja i završetka srednjeg školovanja.\nKrajnji cilj LA je da osnaži učenike iz osetljivih grupa i njihove roditelje da naprave pravi izbor zanimanja.\nZvezdana Uzelac - pedagog, školska koordinatorka lokalne akcije\nLokalna akcija "Da svako ima svoje mesto pod suncem 2" nastala je na osnovu rezultata prve lokalne akcije pod istim nazivom i ima za cilj – dalje unapređivanje obrazovne i socijalne inkluzije dece iz osetljivih grupa u petrovačkoj opštini senzibilisanjem i jačanjem kapaciteta škola za IO, posebno srednje škole, jačanjem lokalne mreže podrške kroz angažovanje novih partnera u lokalnoj zajednici i medija, pružanjem podrške roditeljima dece iz osetljivih grupa i umrežavanjem sa obrazovnim ustanovama i lokalnim mrežama van naše opštine.\nNaša lokalna akcija obuhvata informisanje svih lokalnih partnera i javnosti putem studijske posete i tematskih emisija na lokalnim medijima, obuku nastavnika srednje škole u oblasti IO, formiranje lokalnog vršnjačkog tima i saradnju svih učeničkih parlamenata i Kancelarije za mlade u cilju promocije IO, saradnju škole sa udruženjem roditelja dece iz osetljivih grupa i saradnju sa model školom za IO, "Milutin i Draginja Todorović" u Kragujevcu.\nTokom jula 2014. održan je prvi sastanak lokalnih partnera sa najavom svih aktivnosti, kao i obuka nastavnog osoblja Srednje škole "Mladost" – Inkluzivno obrazovanje i individualni obrazovni plan.\nZahvaljujući ovoj lokalnoj akciji, u petrovačkoj opštini nastavlja se sa promocijom obrazovne i socijane inkluzije. Saradnjom sa model školom van naše opštine, promoviše se i razmenjuje dobra inkluzivna praksa, a putem lokalnih medija i delovnjem vršnjačkih timova i Udruženja roditelja dece iz osetljivih grupa podstiče se prihvatanje različitosti među mladima i u široj populaciji . Time se naša škola pozicionira kao istinski promoter obrazovne i socijalne inkluzije u lokalnoj zajednici.


Zaštitnik građana tražio da se u Listu lekova uvrste oni za podizanje nivoa estrogena\nIzvor: B92, 27.Jul.2021, 21:30\nPašalić je u preporuci naveo da Centralna komisija za lekove RFZO-a treba >> Pročitaj celu vest na sajtu B92 << da prihvati predlog Republičke stručne komisije za transrodna stanja o stavljanju lekova "estradiol" ampule i "estradiol valerat" tablete na Listu lekova i da tu izmenjenu listu, zatim, prema preporuci ombudsmana, treba da usvoji Upravni odbor RFZO.\n"Posle saznanja da od 2012. godine nije u prometu lek za održavanje hormonskog statusa trans osoba, kao i žena kojima je rađena histeroktomija i žena posle menopauze koji se proizvodio u Srbiji i nalazio na A1 Listi lekova, Zaštitnik građana je po sopstvenoj inicijativi u julu 2019. godine pokrenuo postupak kontrole pravilnosti i zakonitosti rada organa nadležnih za ovu oblast", navodi se u saopštenju.\n"Zaštitnik građana je na osnovu dostavljenih odgovora kontrolisanih organa utvrdio da se lek za podizanje nivoa estrogena više ne proizvodi u Srbiji, da se ne može naći u redovnoj prodaji i da se povremeno može kupiti kod apotekara 'na crno' po mnogo većim cenama od tržišnih", navodi se u saopštenju.\nMeđutim, odluku o stavljanju određenog leka na Listu lekova donosi Centralna komisija za lekove RFZO koja je u aprilu 2021. godine odlučila da odloži izjašnjenje o ovom pitanju jer je, kako su naveli u odgovoru Zaštitniku građana, "mali broj pacijenata koji bi bili kandidati za ove lekove", ali i to što u Evropi nije registrovan ampularni oblik leka "estradiol" već samo "estradiol valerate" tablete.\nRadio Televizija Vojvodine: Škodrić: Sinofarm najefikasniji protiv delta soja


Nastavljene pretnje novinarima u Srbiji | EurActiv Serbia\nNastavljene pretnje novinarima u Srbiji\nRead time : 9 m, 38 s\nDelegacija Evropske federacije novinara (EFJ) preporučila je nakon sastanaka sa predstavnicima vlasti i medija srpskom rukovodstvu da bezuslovno štite slobodu medija, a sve slučajeve ugrožavanja novinara brzo i efikasno procesuiraju. U preporukama EFJ na kraju dvodnevne misije navodi se da socijalni dijalog u medijima mora da bude uspostavljen, novinarima treba da bude omogućen brži pristup informacijama od javnog značaja, Savet za štampu treba da bude ojačan a rad na novoj medijskoj strategiji organizovan na potpuno transparentan način uz učeše novinarskih udruženja.\nTo su, zapravo, i zahtevi medijskih kuća i asocijajacija koje već duže vreme javno ukazuju na položaj medija i novinara u Srbiji i ugrožavanje njihovih sloboda, kao i pretnje pojedinim novinarima.\nZajednička misija Evropske federacije novinara (EFJ), Međunarodnog instituta za štampu (IPI) i Medijske organizacije za jugoistočnu Evropu (SEEMO) su šest dana nakon završene posete Beogradu donele početne preporuke zbog zabrinutosti za stanje u medijima u Srbiji, a među glavnima su da svi državni organi treba ozbiljno da ispituju napade na novinare i da vlast mora da pokaže poštovanje za medijski pluralizam i nezavisnost.\nNa prvom mestu je preporuka koja se odnosi na bezbednost i kojom se traži da svi organi u državi ozbiljno razmatraju slučajeve nasilja i uznemiravanja novinara i da odmah reaguju, dok Vlada Srbije mora da preduzme mere za rešavanje ranijih slučajeva nasilja nad novinarima.\n"U principu, snažno preporučujemo zvaničnicima na svim nivoima Vlade Srbije da pošalju jasan signal - bez ikakvih uslova - kojim osuđuju sve napade na novinare", navodi se u saopštenju.\nOrganizacije su predložile i da se novinari i mediji klasifikuju kao posebno pitanje kod zaštitnika građana.\n"Naš je stav da će ispunjavanje ovih preporuka, koje su zajedničke ukoliko nije drugačije naznačeno, doprineti boljem okruženju za novinarstvo u Srbiji, u kojem novinari mogu da obavljaju svoj posao - uključujući i istrage o aktivnostima onih koji su na vlasti – bez uznemiravanja, napada, pretnji i kampanja ocrnjivanja. Demokratija cveta onda kada i slobodno i nezavisno novinarstvo napreduje", navodi se u saopštenju.\nPrvobitna agenda sastanka sa predsednikom (EFJ) Mogensom Bliherom Bjeregardom, zamenikom direktora Međunarodnog pres instituta Skotom Grifinom i generalnim sekretarom Jugoistočne evropske medijske organizacije (SEEMO) Oliverom Vujovićem uključivala je poziv premijerki Ani Brnabić i nadležnom ministrom za kulturu i medije.\nDelegacija Evropske federacije novinara (EFJ) boravila je u Beogradu 18. i 19. januara.\nNovinarska udruženja koja su tražila sastanak nisu predložila da se delegacija EFJ vidi i sa predsednikom Aleksandrom Vučićem jer su pošli od stava da regulisanje medijske scene nije u nadležnosti šefa države nego u nadležnosti vlade. Premijerka je rekla da je zauzeta, a Vučićev kabinet je protestovao, što je delegacija uvažila i izrazila, naravno, želju da se sretne i sa predsednikom. Ali i pored toga što je iznenedni zahtev predsednikovog kabineta prihvaćen, iz krugova vlasti su stizale optužbe da srpska novinarska udruženja, kao domaćini međunarodnoj delegaciji, namerno isključuju Vučića.\nRazlog insistiranja Vučićevog kabineta na sastanku, na koji prvobitno nije pozvan, treba tražiti u činjenici da srpski vladajući blok odbacuje navode o pritiscima na medije i novinare a Vučiću je to bila prilika da lično objasni stanje medijskih i ličnih sloboda u Srbiji i - posebno - kako bi govorio o pritiscima na njega lično, što je očigledan pokušaj zamene tema. To se može razumeti samo kao pokušaj Vučićevog pariranja optužbama medijskih asocijacija i udruženja i nevladinog sketora, kako bi sebe predstavio kao žrtvu. Sudeći po onome što su Bjeregard i ostali članovi delegacije rekli na konferencji za medije posle tog sastanka, nisu bili preterano impresionirani tvrdnjama o novinarskom ugrožavanju šefa države.\nUostalom, zahtev iz Vučićevog kabineta je i uključivao stav da on sastanak traži zbog navodnih napada i pritisaka kojima je izložen u medijima. Zbog toga Nezavisno udruženje novinara Srbije (NUNS) i još nekoliko udruženja i asocijacija nisu slali predstavnike na sastanak, dok su neki to ipak učinili. Bojkot je dobrim delom motivisan strahom od mogućnosti da predsednik uvuče novinare u nastojanja da međunardnim organizacijama dokazuje da su, zapravo, on i vlasti ti koji su ucenjivani od strane medija i novinara.\nU saopštenju Vučićevog kabineta rečeno je da je predsednik "na konkretan način odgovorio na sve primedbe koje su izneli predstavnici Misije Evropske federacije novinara i istakao da će učiniti sve na promociji slobode izražavanja i medija".\nBjeregard je vreme provedeno sa predsednikom Srbije ovako sažeo: "Rekao (Vučić) je da će svake nedelje braniti slobodu medija, ja sam dodao bezuslovno, a on je potom rekao bezuslovno".\nRazlog zahteva za sastanak sa međunarodnim predstavnicima je taj što novinarska udruženja i asocijacije i civilni sektor smatraju da je jedan od ključnih problema to što vlasti intenzivno nastoje da brigu države o slobodi medija i slobodi javne reči svedu samo na formu, te su tu bojazan preneli Bjeregardu.\nVlasti su, na primer, formirale zajedničku radnu grupu sastavljenu od predstavnika medijske scene, Ministarstva unutrašnjih poslova i Tužilaštva koja treba da podstakne jačanje bezbednosti novinara. Većina medijskih udruženja, asocijacija i predstavnika nevladinog sektora počela ja da bojkotuje rad te grupe nezadovoljna njenim učinkom i odnosom nadležnih državnih organa prema ovim problemima. Nebriga državnih organa dovela je do rasta broja pretnji novinarima i medijima koji imaju iole kritičan stav prema potezima vlasti i - posebno -prema aktivnostima predsednika Republike.\nSlično je i sa radnom grupom koja radi na izradi nove medijske strategije, a koju većina predstavnika medijske scene takođe bojkotuje. Bjeregard je, tim povodom, rekao da EFJ preporučuje da širom zemlje budu organizovane javne konsultacije na pristojan i transprentan način, kao i da se obezbedi dovoljno vremena "za pristojnu debatu" o toj strategiji. Ocenio je, takođe, da bi bilo dobro da se uspostavi "napredak u dijalogu" kada je reč o radnoj grupi koja se bavi bezbednošću novinara. Razgovori predstavnika medijske zajednice sa vlastima o povratku u radnu grupu su, inače, u toku, ali se veoma sporo ide ka rešenjima koja bi bila prihvatljiva i za vlast i za medije.\nVi ćete znati najbolje\n"Uzeli smo u obzir sve što smo čuli", rekao je Bjeregard, koji se sastao sa predstavnicima praktično svih medijskih udruženja i asocijacija, civlinog sektora, kao i predstavnicima vlasti.\nJedan detalj sa konferencije za štampu Bjeregarda možda najbolje ilustruje jaz koji postoji između medija i medijskih organizacija koje se bore za punu slobodu štampe i izražavanja i vlasti i predsednika Republike. Tačnije između deklarativnog zalaganja vlasti za slobodu medija i novinara i stanja u realnosti postoji veliki jaz.\nNaime, u sali se tokom konferencije za štampu Bjeregarda prolomio smeh, a zatim i aplauz, kada je on rekao da mu je Vučić kazao da nikada nije odbio nijedan intervju. Jer, mediji i novinari koji kritički izveštavaju o vlastima neprekidno ponavljaju da državni i drugi funkcioneri, uključujući i Vučića, odbijaju da govore za njih. Smeh je pokazao šta misle o Vučićevom odgovoru Bjeregardu. On je na to imao kratak komentar: "Vi ćete znati najbolje".\nTokom susreta Bjeregard je ukazao na to da je potrebno da predsednik pokaže koliko je važno da vlasti reše sve slučajeve nasilja nad medijima i ubistva. "To će smanjiti pritiske i nasilje nad medijima, jer nerešeni slučajevi su poziv da se nasilje nastavi", rekao je Bjeregard i dodao da je potrebno poslati signal ministrima i parlamentarcima da učestvuju u debatama na svim televizijama.\nA ko je i koliko ugrožen u Srbiji, najbolje svedoči sledeći primer. Još dok je trajala poseta predstavnika međunarodnih organizacija koje brinu o međskim slobodama, vlasti su ponovo otvoreno demonstrirale prilično nadmen i neodgovoran odnos prema medijima. Naime, u prvim reakcijama na brutalno ubistvo opozicionog srpskog lidera sa Kosova Olivera Ivanovića, nekoliko novinara je na svojim Tviter nalozima ocenilo da je reč o političkom ubistvu, a takav stav odmah su zauzele i opozicione stranke.\nVučić ih je sve na konfrenciji za novinare nazvao ljudima koji rade protiv Srbije, pri tom pominjući njihova imena, a njemu bliski tabloidi su ih praktično optužili za izdaju, postavljajući na naslovne strane njihove fotografije.\nNa društvenim mrežama usledile su anonimne pretnje, posebno novinarima, uz oštre osude i harangu i objavljivanje adresa stanovanja ovih novinara. U NUNS-u kažu da su ozbljno zabrinuti jer pretnje dolaze praktično na podsticaj šefa države, koji je svojom "prozivkom" tim novinarima i opoziciji "nacrtao" mete na grudima.\nPartijski botovi iz vladajće koalicije po društvenim mrežama i vlastima bliski tabloidi odmah su počeli da "pucaju iz svih oružja" i ponavljaju pretnje. Gotovo nadrealno zvuči činjenica da su glavne mete predsednik i potpredsednik NUNS-a, organizacije koja je bila koorganizator posete međunarodnih novinarskih organizacija Beogradu.\nVučić se povodom tih napada još nije oglašavao.\nI još jedan paradoks: povod za ovu priču je Oliver Ivanović, kome su mesecima uoči likvidacije upravo vlasti i tabloidi svakodnevno "crtali mete" na grudima, optužujući ga da radi protiv Srbije, da radi za Albance ili da je izdajnik.... Naravno, te pretnje ne moraju da budu neposredan povod za ubistvo Ivanovića, ali svakako su doprinele stvaranju atmosfere u kojoj je njegovo ubistvo dozvoljeno i čak poželjno. U najnovijem slučaju šef države lično je označio, po njegovom mišljenju, protivnike Srbije, pa novinari s pravom strahuju da bi nakon toga mogli da postanu još lakše mete uvreda, pretnji i fizičkih napada.\nSve to se događalo dok je Bjeregard javnosti rekao: "Uzeli smo u obzir sve što smo čuli", i naveo da se prva preporuka EFJ odnosi na oblast bezbednosti dodajući da je neophodno poslati jasne znake da sloboda medija mora bezuslovno da bude zaštićena.\nKompletan izveštaj EFJ o stanju medijskih sloboda u Srbiji se tek očekuje, ali je teško poverovati da će u ovakvoj situaciji u zemlji imati neki bitniji uticaj na odnos vlasti i novinara, za koji se mnogi slažu da je najlošiji do sada.


Trivić poručila da Nešić napada opoziciju po Dodikovom nalogu - Moja Hercegovina\nPočetna / Trivić poručila da Nešić napada opoziciju po Dodikovom nalogu\nTrivić poručila da Nešić napada opoziciju po Dodikovom nalogu\n17. Decembra 2021. 18:45\nJelena Trivić, poslanica PDP-a u Narodnoj skupštini Republike Srpske (NSRS) reagovala je na izjave Nenada Nešića, predsjednika DNS-a koji je optužio opoziciju za gubitak na izborima u Prijedoru čiji je kandidat na funkciju gradonačelnika bio Goran Predojević.\nTrivić je istakla da je nedopustivo da poraz Nenada Nešića u Prijedoru on pripisuje SDS-u i PDP-u, posebno, kako kaže, aludirajući na dokazanu opozicionarku Maju Dragojević Stojić.\n“Nenad Nešić je još manje pozvan da kritikuje najpoštenijeg među svim opozicionim političarima, Nebojšu Vukanovića. Više ne sumnjam u Nenada Nešića, osim da li napada opoziciju po nalogu Milorada Dodika, sa kojim je vrlo pristojno čavrljao preko telefona ili po nalogu jednog opozicionog političara, sklonog manipulanstvu”, poručila je Trivić.\nNešić je rekao da su rezultati izbora u Prijedoru rezultat slabe sinergije među opozicijom, a tom prilikom je spomenuo i Nebojšu Vukanovića, poslanika u NSRS navodeći da on svoju politiku temelji na lažima i klevetama.\nNa sve ovo je reagovala i Maja Dragojević Stojić koja je naglasila da je Nešiću rekla da što manje vremena provodi u Prijedoru.\nOznakeIzbori Jelena Trivić Milorad Dodik nebojša vukanović NENAD NEŠIĆ opozicija


Zbrka.com - VB 2009 - Djordje umesto u skupštinu ušao u šou VB - Zanimljivosti i Jet Set\nDok publika razmatra da li je ili nije imao seks s Jovanom Pavlović iz Kraljeva, u senku pada životna priča Đorđa Đurđevića iz Banjaluke, koji je, kako „Alo!“ saznaje, umalo postao poslanik u skupštini grada.\nNaime, ovaj momak je na lokalnim izborima u Republici Srpskoj dobio čak 612 glasova, više nego bilo koji nezavisni kandidat u istoriji, ali je ipak ostao bez mandata.\nDa li ga je razočaranje zbog neuspeha navelo da se prijavi u rijaliti šou ili su u pitanju neki drugi motivi saznaće se po njegovom izlasku. Ono što se zasad zna po priči njegovog prijatelja je da se nimalo ne uklapa u princip „hleba bez motike“, koji je postao sinonim za rijaliti programe.\nĐorđe od srednje škole ne uzima novac od roditelja, radio je na građevini, u vulkanizerskoj radnji, selio banke, radio u garderobama klubova... Sedam dana je kopao kanale, pa deset sedeo u nemačkom Bundestagu.\nAtipičan je pripadnik NVO kome nije stalo samo do dnevnica i putovanja - kaže njegov prijatelj i dodaje da je Đorđe svojevremeno bio vođa studentskih protesta i sedeo na ulici pred kordonima milicije. Da li će mu godine fizikalisanja pomoći u boks meču sa Radašinom saznaćemo u petak u ponoć.


Baš Baš kečap pizza 1KG pvc cena akcija Srbija\nBaš Baš kečap pizza 1KG pvc cene\nTrenutno nemamo slike za Baš Baš kečap pizza 1KG pvc\nEPonuda nije internet prodavnica već Vam omogućava da brzo i lako nađete Baš Baš kečap pizza 1KG pvc po najjeftinijoj ceni. Naš cilj je da kupci budu što bolje informisani o ponudi Baš Baš kečap pizza 1KG pvc na tržištu Srbije. Vrlo lako nalazite željeni proizvod za kategoriju Kečap cene, ne morate da lutate od sajta do sajta za Baš Baš Kečap, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Baš Baš kečap pizza 1KG pvc sa PRODAVCEM. EPonuda ne može da garantuje potpunu tačnost specifikacije i slika za Baš Baš kečap pizza 1KG pvc. Pre kupovine, podatke za Baš Baš kečap pizza 1KG pvc proverite na sajtu PROIZVOĐAČA.


TANJA NA RUBU EGZISTENCIJE? Borko sprema OSVETU zbog PREVARE pred milionima 'Ostaviće je bez dinara'\nIzvor: SrbijaDanas.com, 05.Mar.2021, 23:55\nTanja ni ne sluti šta je čeka napolju!\nUčesnica "Parova" Tatjana Radovanović Tanja prevarila je u vili svog supruga Borka pred kamerama, sa reperom Dariom Šogorovićem, koji je napustio rijaliti.\nTatjana se pokajala zbog prevare, pa je više puta poručila da jedva čeka da izađe iz rijalitija kako >> Pročitaj celu vest na sajtu SrbijaDanas.com << bi pokušala da povrati svoju porodicu.\n- Nadam se da ćemo ponovo biti normalna porodica - rekla je ona jednom prilikom kroz suze.\nIzvor blizak porodici Radovanović otkrio je za portal Srbijadanas.com da je Tanjin muž Borko mnogo povređen zbog javne prevare, te da ga je sramota na ulicu da izađe. Njegova tuga se pretvorila u bes, te, kako navodi izvor, Borko namerava da se osveti Tanji za svu patnju koju je doživeo zbog nje.


OEBS nadgleda izbore u Crnoj Gori\nPosmatračka misija Organizacije za evropsku bezbjednost predstavila je danas u Podgorici svoj plan nadgledanja prevremenih parlamentarnih izbora u Crnoj Gori, zakazanih za 29.mart. U Podgorici, gotovo ništa ne ukazuje da će se uskoro ponovo glasati.\nSamo činjenica da se kalendarski ušlo u mjesec mart ukazuje da će se u Crnoj Gori uskoro desiti izbori. Osim prepoznatljivog i već pomalo dosadnog prepucavanja stranačkih prvaka, malo šta ukazuje da bi 29. mart mogao biti značajan datum u političkoj istoriji Crne Gore.\nOsim dva bilborda-jednog na kome se poziva u novi život sa Novom srpskom demokratijom i drugog, gdje dio doskorašnjih članova PzP i ostaci bivšeg Liberalnog saveza nude nešto što će biti drugačije-ni na ulicama nema naznaka da će se uskoro ponovo glasati.\nPosmatračka misija Organizacije za evropsku bezbjednost i saradnju koja boravi u Podgorici, objaviće dva izvještaja o izbornom procesu u Crnoj Gori, a dan nakon parlamentarnih izbora predstaviće prve ocjene, saopštili su danas predstavnici te organizacije.\nŠef posmatračke misije, Atis Fabriks, rekao je da su izbori glavni dio demokratskog procesa, zbog čega treba da budu objektivni i nepristrasni, u skladu sa standardima koje su uspostavile 56 zemalja članica OEBS-a.\n‘’Predstavnici OEBS-a nisu zainteresovani za ishod izbora, već su tu da bi posmatrali tehničke propise i standarde koji su dogovorile 56 zemalja članica te organizacije’’.\nUpitan da prokomentariše navodne zloupotrebe državnih funkcija tokom predizborne kampanje, on je preporučio da se prati demokratska procedura koja postoji u drugim državama, a to je da postoji jasno razdvajanje između države i partije.\n“Članovi osnovnog tima i dugoročni posmatrači predstavljaće 22 države članice. Kasnije će se pridružiti kratkoročni posmatrači, a planirali smo učešće oko 100 ljudi”, precizirao je Fabriks.\nOno što je nesporno, jeste da će se predstojeći prijevremeni parlamentarni izbori održati u atmosferi ekonomske krize i da će se većina stranaka koncentrisati na ekonomska pitanja, a ne već prevaziđenu priču o nacionalnom identitetu i državnom statusu.


Partizan i do Pekinga /video/ - Sputnjik Srbija\n22:12 30.11.2020 (osveženo 18:38 01.12.2020) Preuzmite kraći link\nKošarkaški klub Partizan je stigao i do Dalekog istoka pošto je u Pekingu otvoren košarkaški centar sa imenom crno-belih.\nKako je navedeno iz beogradskog kluba, projekat je urađen uz podršku Pjaoa Ji-Sjia, velikog prijatelja Partizana.\n„On posebno pomaže rad mlađih kategorija crno-belih, pa su tako sve mlade selekcije KK Partizan za ovu sezonu na poklon dobile opremu od naših prijatelja iz Kine“, navedeno je u saopštenju.\n— Igor Pavlović (@heroj__ulice) November 30, 2020\nSvečanom otvaranju centra prisustvovali su i konzul Ambasade Srbije u Kini Biljana Stanković Ivanić, predsednik pekinškog košarkaškog saveza, Sun Guo Hu, kao i lokalni ljubitelji košarke i Partizana.\nPrisutne su putem video-poziva pozdravili bivši igrač i sadašnji član UO Saša Pavlović, izvršni direktor Mlađan Šilobad, kao i igrači Ognjen Jaramaz, Rašon Tomas i ekipa mlađih kategorija.\nOni su uputili čestitke na uspešnom otvaranju centra, čije zidove krase fotografije Partizanovih legendi i uspomene na najveća dostignuća Kluba.\n► Bogdanović promenio broj na dresu\n► Inovacija srpskog košarkaškog stručnjaka koja će biti dostupna svima\nkošarka, Kina, Partizan, KK Partizan


Ivanić: Vučić napadnut samo zato što je Srbin\nPredsedavajući Predsedništva BiH Mladen Ivanić izjavio je danas da je premijer Srbije Aleksandar Vučić napadnut u Potočarima samo zato što je Srbin.\nEU: Osuda napada i solidarnost sa Vučićem\nVisoka predstavnica Evropske unije za spoljnu politiku i bezbednost Federika Mogerini uputila je danas izraze solidarnosti premijeru Srbije Aleksandru Vučiću zbog napada na njega u Potočarima, a više evropskih funkcionera osudilo je napad.\nVanredna sednica Vlade, sledi obraćanje premijera\nU Beogradu je u 15,45 časova počela vanredna sednica Vlade Srbije, sazvana posle brutalnog napada na premijera Alekasandra Vučića na komemoraciji u Potočarima.\nLevi: Vučić je glasnik mira\nAmbasador Izraela u Srbiji Josef Levi osudio je danas napad na premijera Srbije Aleksandra Vučića u Potočarima, istakavši da je to bio napad i na toleranciju i mir na Balkanu.\nLukač: Upozoravali smo Vučića\nPredsednik Vlade Srbije Aleksandar Vučić zadobio je više udaraca kamenjem u Potočarima, rekao je Tanjugu ministar unutrašnjih poslova RS Dragan Lukač.\nReagovanja na napad na premijera u Srebrenici\nBrojni zvaničnici u zemlji i svetu osuđuju napad na premijera Vučića u Srebrenici. Ivica Dačić: Napad na celu Srbiju i njenu politiku mira i regionalne saradnje. Nebojša Stefanović: Napad na Vučića predstavlja pokušaj ubistva. Milorad Dodik: Napad na srpski narod.\nSednica Vlade Srbije u 15 časova\nSednica Vlade Srbije biće održana danas 15 časova, javlja Tanjug.\nVučić pogođen kamenom u glavu,delegacija evakusana\nPredsednik Vlade Srbije Aleksandar Vučić, koji je danas prisustvovao komemoraciji povodom 20. godišnjice zločina u Memorijalnom centru, napustio je Potočare i na putu je za Beograd, rečeno je Tanjugu u srpskoj delegaciji.\nŠalenberg: Ostajemo vojno neutralni, ali smo i solidarni\n12:43 Maj 18, 2022\n12:36 Maj 18, 2022\n12:24 Maj 18, 2022\n12:05 Maj 18, 2022\n12:32 Maj 18, 2022


Trenutno ne postoje nikakvi planovi za osnivanje vojne baze u Distriktu Brčko, potvrđeno je danas iz Kancelarije za odnose s javnošću Ambasade Sjedinjenih Američkih Država u Bosni i Hercegovini.\nNakon što je objavljen najnoviji izveštaj Atlanskog saveta, koji se referiše na jače vojno prisustvo SAD u Jugoistočnoj Evropi, te nakon interpretacija da će u Brčkom biti izgrađena nova američka baza, reakcije se nižu i danas.\nIz Republika Srpska stigle su osude, a kako je za N1 potvrđeno iz Ambasade Sjedinjenih Američkih Država u BiH, ne postoje nikakvi planovi za osnivanje vojne baze u Brčkom.\n- Mnoge nevladine organizacije aktivno učestvuju u debatama o spoljnoj politici SAD. To je ključni deo demokratskog spektra; ipak, izveštaj Atlanskog saveta ne predstavlja zvaničnu poziciju Vlade SAD. Trenutno ne postoje nikakvi planovi za osnivanje vojne baze u Distriktu Brčko - potvrđeno je za N1 iz Kancelarije za odnose s javnošću Ambasade SAD u BiH.\nPodsećamo, medijima se mogla se pročitati izjava izvršnog potpredsednika Atlantskog saveta SAD Dejmona Vilsona koji je rekao da bi SAD u Brčkom mogle da otvore svoju veliku vojnu bazu, čime bi pokazale da im je i dalje u interesu prisustvo u ovom delu Evrope.\nDEVOJČICA (3) PREMINULA 2014. GODINE Sud u Brčkom doktorku OSLOBODIO OPTUŽBE za nesavesno lečenje\nMATERINSKI DODATAK ZA SVE PORODICE Ispravljena nepravda prema nezaposlenim majkama u Brčkom\nZatvoren most na Savi u Brčkom, privrednicima prete milionske štete


EVAKUISANO 36.000 TURAKA, ERDOGAN SE HVATA ZA GLAVU: Izgorelo 55.000 hektara šume, ovo su najgori požari u istoriji zemlje\nIzvor: SrbijaDanas.com, 05.Avg.2021, 15:59\nVatrena stihija i dalje traje\nPredsednik Turske Redžep Tajip Erdogan izjavio je danas da su šumski požari koji su ovog leta pogodili Tursku najgori požari koje je ta zemlja pretrpela. U njima je uništeno na desetine hiljada hektara širom turskih sredozemnih i egejskih provincija, preneo je Rojters.\nOsam ljudi je nastradalo, a hiljade Turaka i turista je evakuisano. Stotine ljudi zatražilo je lekarsku pomoć zbog 180 požara koji su goreli od 28. jula, međutim, >> Pročitaj celu vest na sajtu SrbijaDanas.com << većina je otpuštena iz bolnica. Pokrajina Mugla u kojoj se nalazi elektrana Kemerkoj jedno je od najgore pogođenih regiona.\nU njoj je izgorelo 55.000 hektara šume, dvostruko više nego što je izgorelo u čitavoj Turskoj prošle godine, dok je 36.000 ljudi evakuisano.\nU regionu gori još uvek 12 požara, ali su oni koji su sinoć stigli do oboda fabrike ugašeni tako da objekti nisu oštećeni, saopštile su vlasti.


U Novom Sadu zajednička sednica vlada Srbije i Slovenije | INFO 24\nZajednička sednica vlada Srbije i Slovenije biće održana danas u Novom Sadu, kao i zajednička konferencija “Digitalizacija u poljoprivredi”.\nTo je peta zajednička sednica vlada dve zemlje sa ciljem unapređenja saradnje Srbije i Slovenije, a biće održana u zgradi Vlade Autonomne Pokrajine Vojvodine.\nPredviđeni su tet-a-tet sastanak premijera Srbije i Slovenije Ane Brnabić i Marjana Šareca, bilateralni sastanci ministara i generalnih sekretara dve vlade, zajednička sednica, kao i potpisivanje dokumenata između vlada Srbije i Slovenije.\nNakon toga medijima će se obratiti premijeri Srbije i Slovenije.\nNa konferenciji o digitalizaciji u poljoprivredi, u hotelu Šeraton, obratiće se premijeri dve zemlje, kao i predsednik Privredne komore Srbije Marko Čadež, ministar poljoprivrede Srbije Branislav Nedimović i državni sekretar Ministarstva poljoprivrede Slovenije Damjan Stanonik.\nUkupna robna razmena između Srbije i Slovenije u periodu januar – septembar 2019. iznosila je, prema podacima PKS, 872,2 miliona evra i beleži povećanje od 2,7 odsto u odnosu na isti prošlogodišnji period.\nPerspektivni sektori za saradnju Srbije i Slovenije su prehrambena industrija, industrija plastike, industrija nameštaja i metalska industrija, a do početka novembra 2019. godine u našoj zemlji bilo je registrovano 1.206 aktivnih kompanija koje imaju većinsko vlasništvo poreklom iz Slovenije.\nNajveći broj njih posluje u sektorima: stručne, naučne, inovacione i tehničke delatnosti, prerađivačke industrije, administrativne i pomoćne uslužne delatnosti, građevinarstva i informisanje i komunikacija.\nIzvoz u Sloveniju u prvih devet meseci iznosio je 441,9 miliona evra, što je za oko 0,8 odsto više u odnosu na isti period 2018. godine.\nUvoz iz Slovenije neznatno je povećan u prvih devet meseci tekuće godine, u odnosu na isti period 2018. godine, za oko sedam milion evra ili za oko 0,2 odsto, a iznosio je 430,3 miliona evra.\nU istom periodu, suficit u robnoj razmeni je bio 11,6 miliona evra.\nNajvažniji izvozni proizvodi bili su: oprema za dijalizu, električna energija, delovi ručnih alatki, proizvodi od legure aluminijuma, ostali provodnici, delovi za šinska vozila i delovi za sedišta.\nNajvažniji uvozni proizvodi su bili: ostali lekovi, delovi uređaja za hlađenje, automobili, delovi za šinska vozila i mašine za pranje rublja.\nPoslednji dostupni podaci za čitavu godinu pokazuju da je ukupna robna razmena između Srbije i Slovenije u 2018. iznosila 1,14 milijardi evra i beleži povećanje od 11,1 odsto u odnosu na 2017. godinu.\nIstovremeno, izvoz u Sloveniju iznosio je 576,9 miliona evra, što je za 15,5 odsto više u odnosu na 2017. godinu, dok je uvoz iz Slovenije bio veći za sedam odsto u odnosu na 2017. i iznosio je 567,8 miliona evra.\nSuficit u robnoj razmeni Srbije i Slovenije tada je bio devet miliona evra, a pokrivenost izvozom iznosila je 101,6 odsto.\nSlovenija je na desetom mestu, prema podacima PKS, u ukupno ostvarenom izvozu Srbije u 2018. godini, a po visini uvoza na 13. mestu.\nPrema visini razmene, Slovenija zauzima deveto mesto u ukupnoj robnoj razmeni Srbije sa svetom.\nTokom 2018. godine zabeleženo je da su 4.263 privredna subjekta obavljala spoljnotrgovinske poslove.\nOd pomenutog broja 1.306 je samo izvozilo u Sloveniju, 2.140 privrednih subjekata je samo uvozilo sa tržišta Slovenije, a 817 je obavljalo trgovinu u oba smera.\nRazmena usluga između Srbije i Slovenije iznosila je u 2018. godini 519,11 miliona evra.\nSrbija je izvezla usluge u vrednosti od 231 milion evra, uz povećanje u odnosu na prethodnu godinu od oko sedam odsto.\nTokom posmatrane godine, Srbija je iz Slovenije uvezla usluga u vrednosti od 287,3 miliona evra, to jest za oko devet odsto više nego tokom 2017.\nZabeležen je i u 2018. deficit u razmeni usluga između Srbije i Slovenije i iznosio je oko 55 miliona evra.\nU Srbiji je u 2017. poslovao 851 aktivni privredni subjekat čiji su većinski vlasnici pravna ili fizička lica iz Slovenije, dok je u 2018. taj broj bio 1.666.\nNajveći broj njih posluje u sektorima stručne, naučne, inovacione i tehničke delatnosti, prerađivačke industrije, administrativne i pomoćne uslužne delatnosti, građevinarstva i informisanje i komunikacija.\nPerspektivne grupe proizvoda za povećanje izvoza u Sloveniju su: plastika i proizvodi od plastike, nameštaj, aluminijum i proizvodi od aluminijuma, ostaci i otpaci iz prehrambene industrije, olovo i proizvodi od olova, mlečni proizvodi, voće i povrće i njihovi proizvodi, kakao preparati.\nNa osnovu podataka Ministarstva finansija – Uprave carina, zabeleženo je da je sa Slovenijom u 2018. poslovalo 4.263 privrednih subjekata.\nPrema metodologiji Narodne banke Srbije, ukupna neto ulaganja slovenačkih rezidenata u Srbiji u periodu 2010-2018. godine iznosila su 572.099 miliona evra, što Sloveniju dovodi na 12. mesto među zemljama sa najvećim neto ulaganjima nerezidenata u Srbiju u tom periodu.\nPrivredna komora Srbije od početka 2019. ima predstavnika u Ljubljani.\nRTV / INFO 24\n136. sednica Gradskog veća: Utvrđeni predlozi godišnjih programa poslovanja užičkih javnih preduzeća\nMinistarstvo: Vojska ojačala svoje kapacitete


Međunarodni sajam obrazovanja »Putokazi« 7.3.-9.3.2019, Novi Sad, Srbija ·\nDestinacije – Slovenija\nDestinacije – Slovakia\n2ТМ > Informacije za studente > Studiranje u Sloveniji > Međunarodni sajam obrazovanja »Putokazi« 7.3.-9.3.2019, Novi Sad, Srbija\nMeđunarodni sajam obrazovanja »Putokazi« 7.3.-9.3.2019, Novi Sad, Srbija\nHrana je naš „motor“: saveti studentu za zdravu ishranu\tNajtraženija zanimanja u Evropi: steknite perspektivno obrazovanje!\n2ТМ će tradicionalno da učestvuje na sajmu obrazovanja „Putokazi“, koji će se održati u Novom Sadu, Srbija od 7. do 9. marta 2019. Na ovom međunarodnom sajmu svake godine se predstavlja oko 500 obrazovnih institucija iz zemlje i inostranstva, a namenjen je svim studentima i srednjoškolcima koji traže „putokaze“ za istinski profesionalan put.\nPredstavnici 2TM će i ove godine informisati sve zainteresovane srednjoškolce i njihove roditelje o načinu studiranja u Sloveniji i prednostima posedovanja međunarodno priznate diplome sa evropskim kvalitetom.\nTokom trajanja sajma, posetioci štanda 2TM će imati mogućnost da se informišu o studijskim programima, upisnom rokovima, potrebnim dokumentima za prijavu, kao i o uslovima za prijem na određene studijske programe.\nPozivamo vas da posetite štand 2TM, gde ćete lično dobiti odgovore na sva vaša pitanja vezana za studije u Sloveniji!\nPočetak nove akademske godine, za mnoge takođe znači preseljenje u novi


OTEO AUTOBUS 59 USRED TAKSI BLOKADE: Maloletnik provozao putnike od Autokomande 8\neu u kontaktu sa obe strane\n25.07.2018. 13:29h 25.07.2018. 13:29h\nPortparolka Evropske komisije Maja Kocijančić kaže da EU očekuje da se svi postignuti dogovori, a posebno oni o Zajednici srpskih opština i energetici, primene bez odlaganja, ali dodaje da rad na ZSO "zahteva vreme".\n"Kosovo je dalo mandat Upravljačkom timu da izradi nacrt statuta Zajednice, odnosno Asoscijacije. Taj rad je u toku i zahtevaće vreme", rekla je Kocijančić za Tanjug.\nDesetak dana pred istek roka, koji su vlasti u Prištini dobile da izrade nacrt statuta i tako počnu sa primenom dogovora o formiranju Zajednice srpskih opština, u EU kažu da očekuju da se "svi dogovori" postignuti u okviru dijaloga o normalizaciji odnosa između Beograda i Prištine "primene bez odlaganja".\n"To se posebno odnosi na dogovore o Zajednici/Asocijaciji srpskih opština i energetici", kaže portparolka šefice EU diplomatije Maja Kocijančić.\nNa pitanje Tanjuga da li EU kao posrednik u razgovorima Beograda i Prištine ima informacije dokle se stiglo sa izradom statuta ZSO, koji bi trebalo da bude završen do 4. avgusta, Kocijančić kaže da je "rad u toku i da zahteva vreme".\n"EU je bliskom kontaktu sa obe strane kada je reč o svim potrebnim koracima za primenu ovih, ali i svih drugih dogovora postignutih u dijalogu", kaže Kocijančić.\nMINISTARKA MIHAJLOVIĆ O REŠENJU ZA KOSOVO: Ne postoje fenomenalno dobra rešenja\nRanije je na pitanje kako će EU reagovati ako se u datom vremenskom roku ne ispuni dogovoreno i ne dođe do usvajanja statuta ZSO, Kocijančić odgovorila da ne želi da se bavi spekulacijama "o radu koji je u toku".\n"Ne želim da ulazim u spekulacije o tome da li će to doneti rezulatate ili ne, jer mi očekujemo rezultate. I to je vrlo jasno. Primena dogovora je hitno potrebna", naglasila je portparolka.\nMaja KocijančićEvropska unijaZajednica srpskih opštinaZSOEU


Odložena poseta Edija Rame - ebart\nOdložena poseta Edija Rame\n20. Oktobar 2014. godine\nBeograd -- Poseta premijera Albanije Edija Rame Beogradu, zakazana za 22. oktobar, je odložena, saopšteno je iz Vlade Srbije.\nAlbanski premijer posetiće Srbiju 10. novembra.\nPredsednik Vlade Srbije Aleksandar Vučić razgovarao je u popodnevnim satima sa predsednikom Vlade Albanije Edijem Ramom i dvojica premijera su saglasni da su incidenti na stadionu u Beogradu tokom utakmice između reprezentacija Srbije i Albanije po svojoj suštini bili veoma nesrećni.\n"I dalje postoje jasna neslaganja oko toga kako je do incidenta došlo, ali ne smemo i nećemo propustiti mogućnost da se sastanemo i da radimo na održavanju regionalne stabilnosti", naglasili su sagovornici.\nVučić i Rama istakli su da je neophodno nastaviti dijalog i proces započet u Berlinu 28. avgusta, tokom konferencije o Zapadnom Balkanu, jer će on omogućiti poboljšanje odnosa dve zemlje, regiona ali i cele Evrope.\nZaključak je da zvaničan susret bude održan 10. novembra u Beogradu.\nPoseta Rame Beogradu je bila zakazana za 22. oktobar, a premijer Srbije Aleksandar Vučić rekao je juče da će tokom vikenda odlučiti da li će doći do posete.\nPodsetimo, u petak je Rama povodom incidenta sa zastavom Velike Albanije u Humskoj na svom Tviter nalogu napisao: "Normalna Srbija će biti moguća ako realna Srbija shvatiti da njihova noćna mora Velika Albanija nije naš projekat!".\nPremijer Vučić je nedugo zatim na istoj društvenoj mreži objavio: "Ljudi koji govore da je velika Albanija naša noćna mora su apsolutno u pravu. Ali, to nije samo naša noćna mora, već noćna mora Evrope, noćna mora čitavog čovečanstva, a mi ćemo učiniti sve što je u našoj moći da je sprečimo. Nadamo se da će normalni Albanci razumeti ovu poruku."\n"Srbija ne dozvoljava da bilo ko ponižava državu i narod"\nPremijer Aleksandar Vučić, povodom posete albanskog premijera Edija Rame Beogradu, rekao da je sve probleme treba rešavati razgovorom, ali da Srbija ne dozvoljava da bilo ko ponižava državu i narod.\n"Moramo sve probleme da rešavamo razgovorom, ali, s druge strane, Vlada Srbije je morala da pokaže da ne dozvoljava da bilo ko ponižava državu i narod", rekao je Vučić za "Blic", navodeći da je zadovoljan rezultatima razgovora sa Ramom.\nPrema navodima lista, Rama je u razgovoru poručio da ga raduje buduća poseta Vučića Tirani, a da je veliku ulogu u dogovoru dva premijera odigrala Nemačka i Vučićev razgovor sa kancelarkom Angelom Merkel o događajima na utakmici i poseti Rame Beogradu.\nČinjenica da je poseta odložena u odnosu na raniji termin posledica je tvrdog stava srpske vlade da ne dozvoljava nikakva poniženja, preneo je list reči izvora iz Vlade Srbije, navodeći da su Vučić i Rama razgovarali pola sata.


Kancelarijske etikete krug 32 mm 1/480 crvena - Idealno.rs\nPočetna / Kancelarija i škola / Papir i papirna konfekcija / Nalepnice i etikete / Kancelarijske etikete krug 32 mm 1/480 crvena\nPonuda prodavnice Dodatnaoprema za proizvod Kancelarijske etikete krug 32 mm 1/480 crvena. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Kancelarijske etikete krug 32 mm 1/480 crvena i izberi najbolju. Nalepnice i etikete iz kategorije Papir i papirna konfekcija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Kancelarijske etikete krug 32 mm 1/480 crvena i vidi da li ti odgovara ili pogledaj druge proizvode brenda OSTALI. Opis i tehnički podaci proizvoda Kancelarijske etikete krug 32 mm 1/480 crvena se mogu razlikovati od onih u internet prodavnici u kojoj obavljaš kupovinu. Kancelarijske etikete krug 32 mm 1/480 crvena je dostupan u prodavnici Dodatnaoprema po ceni, koja je navedena pored svakog prodavca u meniju "Prodavnice".\nGarantne uslove za Kancelarijske etikete krug 32 mm 1/480 crvena proveri u prodavnici u kojoj nameravaš da obaviš kupovinu. Slika za Kancelarijske etikete krug 32 mm 1/480 crvena je simbolična, zato se pre kupovine u prodavnici uveri da je proizvod isti.


Ratifikacija sporazuma o demarkaciji predstavlja važnu prekretnicu za Kosovo - Serviço Europeu para a Ação Externa\nEEAS > Kosovo* > Ratifikacija sporazuma o demarkaciji predstavlja važnu prekretnicu za Kosovo\n„Ratifikacija sporazuma o demarkaciji sa Crnom Gorom u Skupštini Kosova predstavlja važnu prekretnicu za Kosovo i njegov narod. Ratifikacija je konkretan primer posvećenosti Kosova dobrosusedskim odnosima. Takođe, znači da je ispunjen jedan od preostala dva kriterijuma za Kosovo za vizu liberalizaciju.\nŽelimo da prenesemo naše srdačne čestitke zakonodavcima na Kosovu koji su ovo omogućili. Bio je to dug, a ponekad i mukotrpan, proces ali na kraju, rezultat je pravi za narod Kosova.\nMeđutim, žalimo zbog toga što je na raspravu u Skupštini bačena senka zbog ponavljanih napora da se zaustavi procedura puštanjem suzavca. Čvrsto osuđujem svaki čin nasilja nad kosovskim zakonodavcima; takve prakse nemaju mesta u političkom diskursu.\nNadamo se i očekujemo da je saradnja između stranaka oko ratifikacije sporazuma o demarkaciji znak da stvari dolaze na mesto oko pitanja od velikog značaja za Kosovo. Pažnja sada mora da se usmeri na jačanje napretka u borbi protiv organizovanog kriminala i korupcije. Očekujemo da će sve strane nastaviti da naporno rade i ulažu napore u ispunjenju preostalog uslova za viznu liberalizaciju i jačanju evropske perspektive Kosova.“


Rusko „njet“ daljoj kupovini struje od Ukrajine za Krim – NovostiDana.rs\nRusko „njet“ daljoj kupovini struje od Ukrajine za Krim\nMOSKVA – Rusija će se uzdržati od produžavanja ugovora o kupovini električne energije od Ukrajine, piše ruski list Komersant, pozivajući se na dobro obaveštene izvore iz ruskog ministarstva energetike.\n„Rusija ne vodi nikakve pregovore o snabdevanju električnom energijom iz Ukrajine. Nećemo produžiti sporazum, pošto je on bio povezan sa ugovorom o snabdevanju Krima električnom energijom iz Ukrajine“, izjavio je jedan neimenovani izvor, a prenosi ruska agencija Tas.\nRuska kompanija Inter RAO i Ukrinterenergo potpisali su 2014. godine sporazum o isporukama električne energije iz ruskog energetskog sistema Ukrajini, kojim je istovremeno bila predviđeno da ruska strana kupuje struju od ukrajinskog partnera za Krim i najveći grad na tom polustrvu, Sevastopolj. Ugovor je istekao na kraju 2015.\nIpak, isporuke ukrajinske struje Krimu su obustavljene 22. novembra 2015. godine, kada su nepoznate osobe minirale stubove za energetsko snabdevanje u Hersonoskoj oblasti, na jugu Ukrajine.\nZvanični Kijev je u decembru delimično obnovio isporuke Krimu, ali ruske vlasti nisu potpisale ugovor o snabdevanju električnom energijom u 2016. godini, prenosi Tas.


“Beogradski dani inženjera” od 11. do 15. marta - vesti - srp\n“Beogradski dani inženjera” od 11. do 15. marta\nUdruženje studenata tehnike Evrope – Beograd organizuje projekat “Beogradski dani inženjera – EBEC Beograd 2021”, koji će se održati od 11. do 15. marta.\nProjekat se sastoji iz dva dela, takmičarskog i edukativnog. U okviru takmičarskog dela projekta biće održana lokalna runda Evropskog BEST inženjerskog takmičenja, a pobednici će dobiti priliku da se takmiče u regionalnoj i finalnoj rundi. Takmičenje EBEC Beograd namenjeno je studentima tehničko-tehnoloških i prirodno-matematičkih fakulteta Univerziteta u Beogradu. Takmičenje je timskog karaktera i obuhvata dve kategorije: timski dizajn i studiju slučaja.\nEdukativni deo projekta, koji će se ove godine održati u online formatu, sastojaće se od niza radionica i treninga koji će studentima pomoći da razviju i unaprede veštine neophodne za njihovu buduću inženjersku karijeru, prenosi portal www.sk.rs\nPrijave za učešće na “Beogradskim danima inženjera” su otvorene od 20. februara do 5. marta na sajtu www.ebec.best.rs


Luka Stojanović: "Gol protiv Zvezde će mi obeležiti karijeru" - Sportske.net\nLuka Stojanović: "Gol protiv Zvezde će mi obeležiti karijeru"\nFudbaler Čukaričkog Luka Stojanović rekao je danas da će mu gol protiv Crvene zvezde sigurno obeležiti karijeru i da mu je najlepši do sada.\nSvog rivala u Ligi šampiona dobila i Zvezda, kakva sreća!Džajić o "istorijskoj" Zvezdi: "Možda je bolje da nekada ne budemo prvi, ali..."Revolucija u najavi, VAR uskoro stiže u Srbiju!?Revolucija u najavi, VAR uskoro stiže u Srbiju!?Milojević se nije pojavio na konferenciji, ovo je objašnjenje!\n"Bilo je lepih golova u karijeri, ali teško da neki može da se meri sa ovim poslednjim. Definitivno je gol sa više od pola terena na Marakani najlepši do sada, bez dileme. Verujem da će mi taj trenutak obeležiti karijeru", rekao je Stojanović za sajt kluba dan posle utakmice sa Zvezdom.\nStojanović, nekadašnji omladinac Partizana, dao je gol sa pola terena u porazu Čukaričkog od Zvezde sa 3:1, u poslednjoj ovogodišnjoj utakmici u Super ligi Srbije.\n"Stiglo je zaista mnogo poruka, iskreno neke nisam stigao ni da pročitam. Čestitali su mi i brojni grobari, drago im je da sam taj pogodak postigao baš protiv Crvene zvezde. Drago mi je da sam kalendarsku godinu završio upravo na ovaj način, a smatram da je čitav tim odigrao koliko je mogao u tom trenutku, nismo razočarali, žestoko smo namučili šampiona na njegovom terenu", kazao je Stojanović.\nOn je naveo da mu je drago i zbog toga što su brojni mediji u Portugalu, zemlji u kojoj je bio član Sporting Lisabona, pisali o golu protiv Zvezde.\nStojanović je istakao da je zadovoljan i kompletnim učinkom u Čukaričkom u ovom delu sezone, u kojoj je dao 12 golova čime je najbolji strelac kluba.


Čibukčić: Fond svoje kapacitete stavlja u funkciju borbe protiv koronavirusa - BHPutovanja.ba\nFond za zaštitu okoliša Federacije BiH, s direktorom Fuadom Čibukčićem na čelu, odmah po proglašenju stanja nesreće zbog pandemije koronavirusa na sjednici Vlade FBiH 16. marta poduzeo je odgovarajuće korake za pravovremenu reakciju u svom kapacitetu.\nDirektor Fonda je 20. marta 2020. godine uputio prijedlog Upravnom odboru da se donese rebalans budžeta, te da se sva raspoloživa sredstva preusmjere u fond za interventna sredstva, a potom dalje u skladu sa odlukama Federalne vlade za nabavku medicinske opreme gdje je to najpotrebnije. Odluka Upravnog odbora o rebalansu donesena je 25. marta, te je o njoj obaviješteno nadležno Ministarstvo okoliša i turizma.\nNadalje, s obzirom na to da je Fond za zaštitu okoliša 25. februara raspisao javni konkurs za dodjelu sredstava za realizaciju programa, projekata i aktivnosti s područja zaštite okoliša (rok za aplikacije zbog novonastale situacije produžen do 10. aprila), treba istaći da se ovaj konkurs imao provesti iz planiranog pritoka sredstava i prema planu rada donesenom u novembru 2019. godine, a ne iz sredstava kojima Fond trenutno raspolaže, piše “Dnevni avaz”.\nIako je jasno da se Fond za zaštitu okoliša i prije donošenja mjera samoinicijativno stavio na raspolaganje Vladi FBiH i poduzeo prve korake u jačanju kapaciteta potrebnih za saniranje posljedica uzrokovanih koronavirusom, Čibukčić je najavio da će Fond ubuduće donositi rebalanse budžeta u skladu s prilivom sredstava, te odgovoriti na sve odluke Vlade.\nMinistrica okoliša i turizma Edita Đapo kazala je da je Fond za zaštitu okoliša odmah po proglašenju stanja nesreće izazvane koronavirusom sva svoja raspoloživa sredstva stavio na raspolaganje Vladi FBiH.\n– Vlada FBiH će ove sedmice donijeti svoj rebalans budžeta, a potom krenuti sa rebalansima svih vanbudžetskih fondova i agencija, kao i javnih preduzeća. Sredstva u agencijama i fondovima prikupljaju se na zakonom propisani način, a zakoni definišu i utrošak tih sredstava. Stoga je iznimno važno da se napravi valjana analiza potrebnih projekata koji se moraju i trebaju realizirati i finalizirati obzirom da mnogi projekti u zgradarstvu, zaštiti zraka, vodoinstalacija i sl. predstavljaju pomoć privredi u smislu angažovanja građevinskih kompanija, što u konačnici podiže DBP i omogućava da ove kompanije zadrže ili uposle nove radnike – kazala je Đapo.\nTakođer, navodi da je namjera Vlade FBiH da sva sredstva prikupljena rebalansima agencija i fondova usmjeri na Stabilizaciski fond.\nfond za zaštitu okoliša FBiH Fuad Čibukčić koronavirus


Bavarci su u polufinalu pregazili Bajer iz Leverkuzena sa 6:2, pa su tako ostali u konkurenciji za osvajanje triple krune, jer su i u završnici Lige šampiona.\nDetalj sa meča između Leverkuzena i Bajerna\nIzabranici Jupa Hajnkesa su već u prvom poluvremenu najavili slavlje, jer su u prvih devet minuta imali ogromnih 2:0 golovima Levandovskog. Bender je uspeo da smanji, ali u nastavku nije bilo odbrane od šampiona Nemačke.\nNajpre je Tomas Miler sa tri pogotka nagovestio potop "farmaceuta", strelac je bio i Alkantara, da bi Bejli donekle ublažio poraz.\nBavarci su se tako na dominantan način plasirali u finale, gde će im protivnik biti pobednik meča Šalke - Ajntraht.\nKUP NEMAČKE, POLUFINALE\nBajer Leverkuzen - Bajern Minhen 2:6 (1:2)\n(Bender 16, Bejli 72 - Levandovski 3, 9, Miler 52, 64, 78, Alkantara 60)\n20.45 Šalke - Ajntraht


Akcioni plan zaštite životne sredine i socijalnih aspekata | JKP BVK\nJavno komunalno preduzeće Beogradski vodovod i kanalizacija je jedini snabdevač pitkom vodom u gradu Beogradu. Osnovni zadatak preduzeća je prikupljanje vode, njena prerada i distribucija, kao i prikupljanje i odvođenje otpadnih voda.\nEvropska banka za obnovu i razvoj je odobrila zajam JKP BVK u iznosu od 13 miliona EUR radi finansiranja prioritetnih ulaganja u snabdevanje vodom i vodovodnu infrastrukturu.\nProjekat se sastoji iz sledećeg:\nTranša 1 – a:\n– Izgradnja dva cevovoda dužine 800 m, prečnika 1,500 mm koji će biti postavljeni između reke Save i pogona Makiš 2. Cevovodi će sprovoditi sirovu vodu od reke Save do pogona za preradu vode,\n– Uklanjanje sedimenata sa dna taložnice kuda će prolaziti novi cevovodi.\nTranša 1 – b:\n– Rekonstrukcija cevovoda sirove na desnoj obali Save uvlačanjem cevi prečnika Ø 800 u postojeću cev prečnika Ø 1000.\nAkcioni plan zaštite životne sredine i socijalnih aspekata sadrži mere u pogledu zaštite životne sredine i socijalnih pitanja koje JKP BVK mora da ispuni u skladu sa zahtevima EBRD.\nKako bi se ispunili zahtevi EBRD o uključivanju zainteresovanih strana i objavljivanju informacija, izrađen je Plan uključivanja zainteresovanih strana, koji se sprovodi od strane JKP BVK. Plan opisuje žalbeni mehanizam putem koga će pojedinci moći da ukažu na probleme vezane za projekat. Ovaj plan će periodično biti revidiran i dopunjavan, kako budu bile dostupne nove važne informacije o projektu.\nNetehnički rezime sadrži informacije o projektu i sažetak poslovanja preduzeća u pogledu ekoloških i socijalnih aspekata, kao i aktivnosti koje su sprovedene i koje će biti sprovedene u vezi sa projektom.\nProjektna dokumentacija :\n2. Novembar 2016. Arhiva, VestiDarko Ivanovic\n← Uklanjanje taloga iz taložnice Savskog jezera i izgradnja dva cevovoda sirove vode prečnika Ø 1500 mm, svaki dužine 400 m\tSastanak pomoćnika gradonačelnika sa menadžmentom JKP BVK o Programu poslovanja za 2017. godinu. →